**Zmluva o dielo**

ev. č. 237/19/EUS

uzavretá medzi

spoločnosťou

eustream, a.s.

a

spoločnosťou

***(doplní uchádzač)***

OBSAH

[OBSAH 2](#_Toc33441381)

[ZMLUVNÉ STRANY 3](#_Toc33441382)

[DEFINÍCIE 4](#_Toc33441383)

[Článok I. PREDMET ZMLUVY 8](#_Toc33441384)

[Článok II. MIESTO A TERMÍN DODANIA 9](#_Toc33441385)

[Článok III. ZÁKLADNÉ PRÁVA A POVINNOSTI ZMLUVNÝCH STRÁN 9](#_Toc33441386)

[Článok IV. SUBDODÁVATEĽ 16](#_Toc33441387)

[Článok V. PREPRAVA 17](#_Toc33441388)

[Článok VI. Úprava FM 18](#_Toc33441389)

[Článok VII. UVEDENIE DO PREVÁDZKY 18](#_Toc33441390)

[Článok VIII. PREBERACIE TESTY 18](#_Toc33441391)

[Článok IX. PREVZATIE a PRÁVO ODMIETNUTIA 19](#_Toc33441392)

[1. PREVZATIE 19](#_Toc33441393)

[2. Právo odmietnutia 21](#_Toc33441394)

[Článok X. ŠKOLENIE 21](#_Toc33441395)

[Článok XI. NÁHRADNÉ DIELY 22](#_Toc33441396)

[Článok XII. DOKUMENTÁCIA 22](#_Toc33441397)

[Článok XIII. CENA 23](#_Toc33441398)

[Článok XIV. PLATOBNÉ A FAKTURAČNÉ PODMIENKY 23](#_Toc33441399)

[Článok XV. DAŇOVÉ ZÁLEŽITOSTI 27](#_Toc33441400)

[Článok XVI. LICENČNÉ USTANOVENIA A UŽÍVATEĽSKÉ PRÁVA 30](#_Toc33441401)

[Článok XVII. KYBERNETICKÁ BEZPEČNOSŤ 32](#_Toc33441402)

[Článok XVIII. PRÁVO AUDITU 33](#_Toc33441403)

[Článok XIX. ZODPOVEDNOSŤ 34](#_Toc33441404)

[Článok XX. OKOLNOSTI VYLUČUJÚCE ZODPOVEDNOSŤ 35](#_Toc33441405)

[Článok XXI. POISTENIE 36](#_Toc33441406)

[Článok XXII. ZÁRUKA 36](#_Toc33441407)

[Článok XXIII. ZMLUVNÉ SANKCIE 37](#_Toc33441408)

[Článok XXIV. ODSTÚPENIE OD ZMLUVY 37](#_Toc33441409)

[Článok XXV. 39](#_Toc33441410)

[OCHRANA DÔVERNÝCH INFORMÁCIÍ 39](#_Toc33441411)

[Článok XXVI. UPLATŇOVANÉ PRÁVO A RIEŠENIE SPOROV 39](#_Toc33441412)

[Článok XXVII. ZÁVEREČNÉ USTANOVENIA 39](#_Toc33441413)

[1 Neúčinné nariadenia 39](#_Toc33441414)

[2 Písomná forma a jazyk 40](#_Toc33441415)

[3 Poradie dôležitosti dokumentov 40](#_Toc33441416)

[4 Zverejnenie a reklama 40](#_Toc33441417)

[5 Oslobodenie OBJEDNÁVATEĽA od práv tretích strán 40](#_Toc33441418)

[6 Platnosť a účinnosť ZMLUVY 41](#_Toc33441419)

[7 Osobitné ustanovenia 41](#_Toc33441420)

[8 Financovanie PROJEKTU a kontrola 41](#_Toc33441421)

[Článok XXVIII. OCHRANA ŽIVOTNÉHO PROSTREDIA, NAKLADANIE S ODPADMI, BOZP A PO 42](#_Toc33441422)

[Článok XXIX. PRÍLOHY ZMLUVY 44](#_Toc33441423)

ZMLUVNÉ STRANY

|  |  |
| --- | --- |
| **1. Objednávateľ** | **eustream, a.s.** |
| Sídlo: | Votrubova 11/A |
|  | 821 09 Bratislava |
| Zapísaný v: | Obchodnom registri Okresného súdu Bratislava I,  Oddiel: Sa, Vložka č.: 3480/B |
| Zastúpený: |  |
| IČO: | 35 910 712 |
| IČ DPH: | SK2021931175 |
| DIČ | 2021931175 |
| Bankové spojenie I.: | VÚB, a.s., Bratislava |
| SWIFT (BIC): | SUBASKBX |
| IBAN: | SK72 0200 0000 0000 0110 1153 |
| Bankové spojenie II.: | Tatra banka, a.s., Bratislava |
| SWIFT (BIC): | TATRSKBX |
| IBAN: | SK78 1100 0000 0029 3570 0511 |
| Kontaktná osoba vo veciach zmluvných: | **Ing. Viliam Križan** , vedúci obstarávania a logistiky |
| Kontaktná osoba vo veciach  technických: | **Ing. Marcel Heško**, manažér projektu |
| (ďalej len “OBJEDNÁVATEĽ“) |  |

a

|  |  |
| --- | --- |
| **2. Zhotoviteľ** |  |
| Sídlo: |  |
| Zapísaný v: |  |
| Zastúpený: |  |
| IČO: |  |
| IČ DPH: |  |
| DIČ: |  |
| Bankové spojenie: |  |
| SWIFT (BIC): |  |
| IBAN: |  |
| Kontaktná osoba vo veciach zmluvných: |  |
| Kontaktná osoba vo veciach technických: |  |
| (ďalej len “ZHOTOVITEĽ“) |  |

(ďalej spolu tiež “ZMLUVNÉ STRANY“ alebo osobitne “ZMLUVNÁ STRANA“)

DEFINÍCIE

ZMLUVNÉ STRANY sa dohodli, že tu uvedené výrazy majú pre účely tejto ZMLUVY nasledovný význam:

|  |  |
| --- | --- |
| **Výraz** | **Význam** |
| AUTORIZOVANÁ osoba | Tretia strana autorizovaná na vykonávanie úradných skúšok VTZ podľa ZÁKONA O BOZP a VYHLÁŠKY 508, vrátane PRVEJ ÚRADNEJ SKÚŠKY, a na osvedčovanie projektovej dokumentácie VTZ. |
| AUTORSKÉ DIELO | Akákoľvek časť DIELA, ktorá je chránená autorským právom, právom priemyselného vlastníctva alebo obdobnými právami. |
| BOZP | Bezpečnosť a ochrana zdravia pri práci. |
| DIELO | Súbor prác, služieb a dodávok, ktoré má ZHOTOVITEĽ vykonať, poskytnúť alebo dodať OBJEDNÁVATEĽOVI podľa tejto ZMLUVY a ďalších dokumentov, na ktoré sa ZMLUVA odvoláva, a ktoré sú potrebné pre dosiahnutie účelu ZMLUVY. |
| DPH | Daň z pridanej hodnoty. |
| ES | Elektrosústrojenstvo (synchrónny elektromotor pre pohon plynového kompresora) s nominálnym výkonom 25 MW, nachádzajúce sa na KS01. Predmetom DIELA je rekonštrukcia nasledovných ES:  ES1 - motor v.č.127 495, invent. č. IM 120115705  ES2 - motor v.č.127 498, invent. č. IM 120115706  ES3 - motor v.č.127 497, invent. č. IM 120115707 |
| FIRMVÉR | Nízkoúrovňový SOFTVÉR určený pre mikroprocesorovú jednotku a vstupno-výstupné karty mikroprocesorového regulátora FM, ktorý poskytuje rozhranie medzi HARDVÉROM a SW. |
| FM | Frekvenčný menič ES, t.j. olejom chladená meničová zostava vysokonapäťového tyristorového regulovateľného usmerňovača (VYTYRUS) slúžiaca na frekvenčné riadenie synchrónneho elektromotora pre pohon plynového kompresora ako súčasti ES. |
| HARDVÉR (HW) | Akýkoľvek materiál a/alebo zariadenie dodané a/alebo implementované v rámci ES na základe tejto ZMLUVY a/alebo  predchádzajúcich zmlúv uzavretých medzi OBJEDNÁVATEĽOM a príslušnými dodávateľmi takýchto zariadení a/alebo materiálov, najmä (ale nie výlučne) RC ČLEN a FM. |
| INTERNÉ PREDPISY | Interné predpisy OBJEDNÁVATEĽA, ktoré je ZHOTOVITEĽ povinný dodržiavať podľa ZMLUVY a ktoré sú uvedené v Prílohe č. 3 ZMLUVY. |
| INSOLVENČNÁ UDALOSŤ | Začatie konkurzného, reštrukturalizačného alebo podobného insolvenčného konania vedeného voči ZHOTOVITEĽOVI podľa akéhokoľvek aplikovateľného právneho poriadku alebo vymenovanie likvidátora, správcu alebo osoby s podobnou funkciou vo vzťahu k celému majetku ZHOTOVITEĽA alebo k akejkoľvek jeho časti |
| KS01 | Kompresorová stanica 01 Veľké Kapušany vo vlastníctve OBJEDNÁVATEĽA, nachádzajúca sa na adrese Veľké Kapušany, 079 48 Veľké Kapušany, Slovenská republika. |
| MANAŽÉR projektu | Osoba každej ZMLUVNEJ STRANY, ktorá je zodpovedná za riadenie a koordináciu činnosti príslušnej ZMLUVNEJ STRANY v zmysle tejto ZMLUVY. |
| MINORITNÉ VADY | Vady predmetu ZMLUVY, ktoré nebránia riadnemu, bezpečnému, spoľahlivému a trvalému užívaniu DIELA, neznižujú podstatným spôsobom úžitkové vlastnosti alebo hodnotu DIELA, a zároveň akýmkoľvek spôsobom neznižujú bezpečnosť osôb alebo majetku, ani neohrozujú životné prostredie. |
| OBCHODNÝ ZÁKONNÍK | Zákon č. 513/1991 Zb., Obchodný zákonník v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú. |
| ODOVZDáVACí PROTOKOL | Dokument, ktorého podpísaním ZHOTOVITEĽ preberá na seba zodpovednosť za neporušený stav preberaného zariadenia a/alebo STAVENISKA. |
| PO | Protipožiarna ochrana. |
| PODPORNÁ INFRAŠTRUKTÚRA SOFTVÉRU | Aplikácie pre kompiláciu zdrojového textu SOFTVÉRU do podoby strojového kódu vhodného pre nasadenie na zvolenom type mikroprocesorovej jednotky a vstupno-výstupných kartách mikroprocesorového regulátora FM (prekladač, downloader, linker |
| PreberaciA SPRÁVA | Dokument, ktorého podpísaním zástupcami oboch ZMLUVNÝCH STRÁN sa potvrdí splnenie podmienok počas PREBERACÍCH TESTOV a následné PREVZATIE podľa tejto ZMLUVY . |
| Preberacie TESTY | Skúšky a testy, ktoré sú stanovené v ZMLUVE alebo na ktorých sa ZMLUVNÉ STRANY v zmysle ZMLUVY dohodli a ktorých účelom je overenie, či bolo DIELO dodané v dohodnutej kvalite. Tieto testy zahŕňajú 72-hodinový test. |
| PREKÁŽKA PLNENIA ZMLUVY | Akákoľvek iná udalosť ako INSOLVENČNÁ UDALOSŤ, v dôsledku ktorej nedôjde k plneniu predmetu tejto ZMLUVY zo strany ZHOTOVITEĽA v rozsahu činností, prác alebo služieb nevyhnutných na zabezpečenie prevádzky ES, ktoré priamo súvisia s prevádzkou základnej služby OBJEDNÁVATEĽA a ktorej kontinuitu je potrebné v zmysle ZoKB a Vyhlášky o bezpečnostných opatreniach zabezpečiť aj po ukončení alebo splnení predmetu tejto ZMLUVY. |
| Prevzatie | Právny úkon, ktorým objednávateľ potvrdzuje, že DIELO, resp. jeho príslušná časť v zmysle ZMLUVY, bolo dodané v súlade so ZMLUVOU, a preberá DIELO alebo jeho časť od ZHOTOVITEĽA za podmienok tejto ZMLUVY. |
| ProjeKTOVÝ TÍM | Osoby určené príslušnou ZMLUVNOU STRANOU pre účely riadenia a koordinácie činností, dodávok a spolupráce vykonávaných v súvislosti s touto ZMLUVOU, konajúce v mene príslušnej ZMLUVNEJ STRANY. |
| RC ČLEN | Doska s odporovo kapacitnými prvkami, ktorá je súčasťou FM. |
| RPVS | Register partnerov verejného sektora podľa ZÁKONA O RPVS alebo akýkoľvek iný register alebo zoznam, ktorým môže byť register partnerov verejného sektora nahradený. |
| SPRÁVA O PREDBEŽNOM PREVZATÍ | Písomný dokument potvrdzujúci PREDBEŽNÉ PREVZATIE podľa tejto ZMLUVY. |
| SR | Slovenská republika. |
| STAVENISKO | Priestor v rámci KS01, určený OBJEDNÁVATEĽOM ZHOTOVITEĽOVI na vykonávanie DIELA. |
| SUBdodávateľ | Tretia strana realizujúca práce a/alebo zabezpečujúca dodávky a/alebo poskytovanie služieb a/alebo iných plnení v rámci plnenia ZMLUVY pre alebo v mene ZHOTOVITEĽA. |
| SOFTVÉR (SW) | Softvér, t.j. systémový alebo aplikačný počítačový program dodaný a/alebo implementovaný v rámci ES na základe tejto ZMLUVY a/alebo predchádzajúcich zmlúv uzavretých medzi OBJEDNÁVATEĽOM a príslušným dodávateľom daného softvéru, vrátane FIRMVÉRU. |
| TechnickÁ špecifikáciA | Dokument obsahujúci technickú špecifikáciu FM, ako aj špecifikáciu prác a činností, ktoré majú byť vykonané v rámci plnenia tejto ZMLUVY, pričom tento dokument tvorí Prílohu č.1 tejto ZMLUVY. |
| UVEDENIE DO PREVÁDZKY | Postup uvedenia ES do prevádzky v súlade s platnými predpismi, zahŕňajúci súbor kompletizačných a funkčných testov predpísaných platnými právnymi predpismi a predpismi, na ktoré sa odkazuje táto ZMLUVA, ktorých cieľom je verifikácia kvality a bezpečnosti zariadení dodaných a nainštalovaných podľa ZMLUVY a/alebo  ich častí, a ktorých úspešné vykonanie je podmienkou pre začatie PREBERACÍCH TESTOV. |
| UPGRADE | Implementácia vyššej verzie SOFTVÉRU, ktorá spravidla obsahuje úpravy za účelom zvýšenia funkčnosti, prípadne i stability, kompatibility a bezpečnosti ES, vrátane reinštalácie SOFTVÉRU na novú verziu a testovania. |
| UPDATE | Aktualizácia SOFTVÉRU alebo jeho častí, ktorá spravidla obsahuje úpravy (parametrizáciu) za účelom zvýšenia stability, kompatibility alebo bezpečnosti ES. |
| VADY BRÁNIACE PREVZATIU | Akékoľvek iné ako MINORITNÉ VADY, najmä také vady DIELA, ktoré bránia riadnemu, bezpečnému, spoľahlivému a trvalému užívaniu DIELA a/alebo ktoré podstatným spôsobom znižujú úžitkové vlastnosti alebo hodnotu DIELA a/alebo ktoré akýmkoľvek spôsobom znižujú bezpečnosť osôb alebo majetku a/alebo ohrozujú životné prostredie. |
| VTZ | Vyhradené technické zariadenie v zmysle VYHLÁŠKY 508. |
| VYHLÁŠKA 508 | Vyhláška Ministerstva práce, sociálnych vecí a rodiny Slovenskej republiky č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú. |
| ZÁKON O BOZP | Zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú. |
| ZÁKON O DPH | Zákon č. 222/2004 Z.z. o dani z pridanej hodnoty v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú. |
| ZoKB | Zákon č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov alebo akékoľvek následné právne predpisy, ktoré uvedený predpis úplne alebo čiastočne nahrádzajú. |
| ZÁKON O ODPADOCH | Zákon č. 79/2015 Z.z. o odpadoch a o zmene a doplnení niektorých zákonov v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú. |
| ZÁKON O PO | Zákon č. 314/2001 Z.z. o ochrane pred požiarmi v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú. |
| ZÁKON O RPVS | Zákon č. 315/2016 Z.z. o registri partnerov verejného sektora a o zmene a doplnení niektorých zákonov v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú. |
| ZÁKON O VO | Zákon č. 343/2015 Z.z. o verejnom obstarávaní a o zmene a doplnení niektorých zákonov v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú. |
| ZMLUVA | Táto ZMLUVA vrátane jej príloh. |

# PREDMET ZMLUVY

1. Touto ZMLUVOU sa ZHOTOVITEĽ zaväzuje za podmienok a v rozsahu špecifikovanom v tejto ZMLUVE vykonať DIELO spočívajúce v úprave Frekvenčných meničov (FM) na troch jednotkách ES v zmysle TECHNICKEJ ŠPECIFIKÁCIE (ďalej len „DIELO“). OBJEDNÁVATEĽ sa zaväzuje zaplatiť ZHOTOVITEĽOVI za riadne vykonané a dodané DIELO dohodnutú cenu.
2. DIELO zahŕňa pre každý ES najmä, nie však výlučne:
3. Dodanie príslušnej konštrukčnej dokumentácie a realizačnej projektovej dokumentácie úprav FM v zmysle platných právnych predpisov (najmä, ale nie výlučne VYHLÁŠKY 508) a zabezpečenie jej osvedčenia AUTORIZOVANOU OSOBOU v zmysle VYHLÁŠKY 508;
4. Úpravu FM, ktorá zahŕňa najmä (ale nie výlučne) nasledovné činnosti:
5. Výmena existujúcich dosiek plošných spojov Siemens riadiacej elektroniky tyristorov na ES;
6. Výmena vane zemnej optoelektroniky na ES;
7. Dodanie novej sady optických káblov;
8. Úprava HARDVÉRU mikroprocesorového regulátora FM na ES;
9. Výmena prepojovacích káblov medzi regulačnou skriňou MODULEX XX12 a meničovými zostavami VYTYRUS;
10. Úprava SOFTVÉRU mikroprocesorového regulátora FM;
11. Úprava vnútorných obvodov regulačnej skrine MODULEX XX12;
12. Výmena pôvodných olejových kondenzátorov RC ČLENOV;
13. Diagnostika, modifikácia a nastavenie FM;

(ďalej ako „Úprava FM“).

1. Uvedenie DIELA do prevádzky podľa Článku VII ZMLUVY;
2. Vykonanie 72 hodinového testu ES podľa Článku VIII ZMLUVY;
3. Dodanie kompletnej dokumentácie DIELA podľa Článku XII ZMLUVY;
4. Zaškolenie pracovníkov obsluhy ES OBJEDNÁVATEĽA podľa Článku X ZMLUVY;
5. Predmetom tejto ZMLUVY je aj záväzok ZHOTOVITEĽA po prevzatí riadne vykonaného DIELA OBJEDNÁVATEĽOM a/alebo uplynutí záručnej doby podľa tejto ZMLUVY vykonávať, podľa potrieb a na základe príslušnej písomnej požiadavky OBJEDNÁVATEĽA, UPGRADE a/alebo UPDATE SOFTVÉRU, a to v rozsahu a za účelom zabezpečenia riadnej prevádzky ES, ktorá priamo súvisí s prevádzkou základnej služby OBJEDNÁVATEĽA a ktorej kontinuitu je v zmysle ZoKB a Vyhlášky o bezpečnostných opatreniach potrebné zabezpečiť aj po vykonaní DIELA podľa bodu 2 tohto článku ZMLUVY a jeho PREVZATÍ OBJEDNÁVATEĽOM.
6. Súčasťou DIELA je aj vykonanie všetkých činností, poskytnutie všetkých plnení a služieb a dodávka všetkých materiálov a zariadení, potrebných pre riadne vykonanie DIELA, ktoré nie sú síce explicitne uvedené v tejto ZMLUVE a jej prílohách, poskytnutie ktorých však ZHOTOVITEĽ mohol pri vynaložení riadnej odbornej starostlivosti predvídať v čase uzavretia ZMLUVY s ohľadom na naplnenie predmetu ZMLUVY, t.j. riadneho vykonania DIELA v rozsahu a za podmienok uvedených v tejto ZMLUVE a jej prílohách.

# MIESTO A TERMÍN DODANIA

1. Miestom vykonania DIELA je KS 01.
2. Miesto vykonania DIELA je zároveň aj miestom odovzdania DIELA (ďalej aj ako „Miesto dodania“).
3. ZHOTOVITEĽ je povinný vykonať a odovzdať OBJEDNÁVATEĽOVI riadne zhotovené a ukončené DIELO v nasledovných termínoch:

|  |  |  |
| --- | --- | --- |
| 1 Míľnik | Vypracovanie konštrukčnej dokumentácie a realizačnej projektovej dokumentácie Úprav FM pre ES1 v zmysle VYHLÁŠKY 508 a zabezpečenie jej osvedčenia AUTORIZOVANOU OSOBOU v zmysle VYHLÁŠKY 508. | Do 3 mesiacov od podpisu ZMLUVY. |
| 2 Míľnik | Prevzatie ES1 po úspešnom vykonaní 72 hod. testu a dodaní kompletnej finálnej dokumentácie. | Do 9 mesiacov od podpisu ZMLUVY. |
| 3 Míľnik | Prevzatie ES2 a ES3 po úspešnom vykonaní 72 hod. testu a dodaní kompletnej finálnej dokumentácie. | Do 12 mesiacov od podpisu ZMLUVY. |

1. ZHOTOVITEĽ je povinný 30 dní od nadobudnutia platnosti a účinnosti ZMLUVY predložiť OBEDNÁVATELOVI na odsúhlasenie harmonogram vykonania DIELA, ktorý bude vypracovaný v súlade s Míľnikmi podľa bodu 3 tohto článku.
2. V prípade, ak na strane OBJEDNÁVATEĽA nastanú z akýchkoľvek dôvodov také skutočnosti, pre ktoré nebude možné dodržať termín vykonania DIELA podľa bodu 3 tohto článku ZMLUVY, je OBJEDNÁVATEĽ povinný tieto skutočnosti oznámiť ZHOTOVITEĽOVI bez zbytočného odkladu, vrátane nového termínu plnenia.
3. V prípade akéhokoľvek omeškania zo strany OBJEDNÁVATEĽA, ktoré bráni ZHOTOVITEĽOVI v riadnom a včasnom plnení ZMLUVY, alebo akéhokoľvek omeškania spôsobeného OBJEDNÁVATEĽOM sa termíny v bode 3 tohto článku v zodpovedajúcej miere upravia dohodou ZMLUVNÝCH STRÁN, avšak najviac o dobu omeškania OBJEDNÁVATEĽA.

# ZÁKLADNÉ PRÁVA A POVINNOSTI ZMLUVNÝCH STRÁN

1. **Práva a povinnosti ZHOTOVITEĽA**
   1. ZHOTOVITEĽ je povinný pri plnení tejto Zmluvy postupovať s náležitou odbornou starostlivosťou a plniť všetky povinnosti stanovené touto Zmluvou s potrebnými odbornými znalosťami, podľa najvyspelejšej technológie a v čo najväčšej miere prihliadať na potreby a záujmy OBJEDNÁVATEĽA.
   2. ZHOTOVITEĽ je povinný ešte pred začatím Úpravy FM vypracovať príslušnú konštrukčnú dokumentáciu a realizačnú projektovú dokumentáciu, ktoré obe musia byť osvedčené AUTORIZOVANOU OSOBOU v zmysle VYHLÁŠKY 508. Až vydanie osvedčenia AUTORIZOVANOU OSOBOU v zmysle VYHLÁŠKY 508 na konštrukčnú aj realizačnú projektovú dokumentáciu oprávňuje ZHOTOVITEĽa na zahájenie prác spojených s Úpravou FM (ďalej len „Montážne práce“) v Mieste dodania. ZHOTOVITEĽ je povinný predložiť objednávateľovi takto osvedčenú konštrukčnú dokumentáciu a realizačnú projektovú dokumentáciu ešte pred začatím Montážnych prác v Mieste dodania.
   3. ZHOTOVITEĽ je povinný pred začatím Montážnych prác v Mieste dodania súčasne zabezpečiť si oprávnenia podľa §15, ZÁKONA o BOZP, potrebné na vykonávanie činností pri plnení ZMLUVY, alebo takéto oprávnenia musí mať SUBDODÁVATEĽ ktorý bude príslušné činnosti vykonávať. ZHOTOVITEĽ je povinný predložiť OBJEDNÁVATEĽOVI úradne overenú kópiu každého takéhoto oprávnenia na činnosť ešte pred začatím Montážnych prác.
   4. ZHOTOVITEĽ je povinný na základe výzvy OBJEDNÁVATEĽA prevziať STAVENISKO pripravené na Montážne práce potvrdením ODOVZDáVACIEHO PROTOKOLU.
   5. Odo dňa prevzatia STAVENISKA je ZHOTOVITEĽ povinný viesť montážny denník, do ktorého je povinný robiť denné záznamy o hlavných aktivitách a súvisiacich podmienkach plnenia ZMLUVY. Povinnosť ZHOTOVITEĽA viesť montážny denník sa končí PREVZATÍM. ZHOTOVITEĽ je povinný odovzdať OBJEDNÁVATEĽOVI montážny denník pri PREVZATÍ spolu s ostatnou dokumentáciou podľa ZMLUVY.
   6. ZHOTOVITEĽ je povinný po dokončení PREBERACIEHO TESTU predložiť OBJEDNÁVATEĽOVI dokumentáciu skutočného vyhotovenia:
      1. Projektovú dokumentáciu skutočného vyhotovenia v rozsahu podľa Prílohy č. 1 ZMLUVY;
      2. Sprievodnú technickú dokumentáciu v rozsahu podľa prílohy č. 3 VYHLÁŠKY 508;
   7. ZHOTOVITEĽOVI bude za účelom plnenia ZMLUVY umožnený prístup na STAVENISKO. Avšak je výlučnou povinnosťou ZHOTOVITEĽA informovať sa dostatočne vopred o podmienkach a možnostiach využívať tento prístup pre účely plnenia ZMLUVY. Naviac musí spolupracovať pri užívaní prístupu na STAVENISKO s ostatnými prípadnými dodávateľmi, ktorí tiež pracujú na STAVENISKU, aby sa predišlo kolíziám alebo prestojom.
   8. ZHOTOVITEĽ je povinný počas plnenia ZMLUVY na STAVENISKU dodržiavať pracovný čas OBJEDNÁVATEĽA, ktorý je v pracovné dni (podľa kalendára platného v Slovenskej republike) v čase od 07.00 hod. do 15:00 hod. pokiaľ sa MANAŽÉRI PROJEKTU oboch ZMLUVNÝCH STRÁN písomne nedohodnú inak.
   9. Ak z povahy prác a dodávok, ktoré je ZHOTOVITEĽ povinný vykonať a/alebo dodať podľa tejto ZMLUVY, vyplýva v zmysle platných právnych predpisov povinnosť vykonať akúkoľvek inšpekciu určitých komponentov schvaľovacími orgánmi (napr. AUTORIZOVANOU OSOBOU a pod.), takéto inšpekcie budú zabezpečené ZHOTOVITEĽOM a náklady s tým spojené bude znášať ZHOTOVITEĽ. Akékoľvek správy/certifikáty, ktoré majú byť vydané v súvislosti s takýmito inšpekciami, budú súčasťou prác a dodávok poskytnutých ZHOTOVITEĽOM a sú zahrnuté v ZMLUVNEJ CENE.
   10. Ak sa v rámci plnenia ZMLUVY na STAVENISKU majú vykonávať práce a/alebo činnosti, ktoré majú alebo by mohli mať vplyv na prevádzku KS01, ZHOTOVITEĽ je oprávnený takéto práce a/alebo činnosti vykonávať len na základe osobitného povolenia na prácu a za podmienok v ňom určených. Takéto povolenie na prácu na STAVENISKU je oprávnený vydať OBJEDNÁVATEĽ podľa INTERNÝCH PREDPISOV, a to na základe žiadosti ZHOTOVITEĽA.
   11. ZHOTOVITEĽ je povinný plniť ZMLUVU vo vlastnom mene a na vlastné nebezpečenstvo a zabezpečiť si na vlastné náklady pracovnú silu, materiál, zariadenia a všetko, čo je potrebné pre riadne plnenie povinností ZHOTOVITEĽA podľa tejto ZMLUVY.
   12. Balenie celého rozsahu dodávok podľa ZMLUVY zabezpečí ZHOTOVITEĽ. Vyhradené výrobky (podľa ZÁKONA O ODPADOCH) sú obaly, ktoré sa použijú na balenie tovaru, jeho ochranu, manipuláciu s ním. Použité obaly a/alebo baliaci materiál, vrátane obalov dovezených ZHOTOVITEĽOM na územie SR, zostanú majetkom ZHOTOVITEĽA. ZHOTOVITEĽ je zodpovedný za nakladanie s použitými obalmi v súlade so ZÁKONOM O ODPADOCH a je povinný si za týmto účelom zabezpečiť akékoľvek povolenia, súhlasy a/alebo registrácie v zmysle ZÁKONA O ODPADOCH. ZHOTOVITEĽ je povinný na svoje náklady priebežne bez zbytočného odkladu odstraňovať zo STAVENISKA všetky použité obaly z celého rozsahu dodávok podľa ZMLUVY. V prípade obalov dovezených ZHOTOVITEĽOM na územie SR je ZHOTOVITEĽ povinný obalový materiál odviesť z územia SR najneskôr do ukončenia montážnych prác. ZHOTOVITEĽ je ďalej povinný predložiť OBJEDNÁVATEĽOVI príslušné doklady oprávňujúce ho na nakladanie s použitými obalmi, a to najmenej 5 pracovných dní pred dodaním takýchto obalov na STAVENISKO. Inak má OBJEDNÁVATEĽ právo neumožniť dodanie príslušných tovarov, zariadení a/alebo dodávok na KS01, pričom za prípadné meškanie a/alebo škody a/alebo dodatočné náklady z toho vyplývajúce alebo s tým spojené zodpovedá ZHOTOVITEĽ.
   13. ZHOTOVITEĽ je povinný oznámiť MANAŽÉROVI projektu OBJEDNÁVATEĽA menovanie zodpovedného dozoru ZHOTOVITEĽA na stavenisku, ktorý bude oprávnený prijímať bezpečnostné pokyny OBJEDNÁVATEĽA v súvislosti s plnením ZMLUVY a zabezpečí, že takéto pokyny bude personál ZHOTOVITEĽA a jeho SUBDODÁVATELIA na stavenisku dodržiavať. ZHOTOVITEĽ bude zodpovedný za koordinovanie porád o bezpečnosti, ktoré sa budú organizovať za účelom poskytnutia bezpečnostných informácií pracovníkom oboch ZMLUVNÝCH STRÁN. Personál ZHOTOVITEĽA a jeho SUBDODÁVATEĽOV sa musí zaregistrovať pri každom vstupe a výstupe zo STAVENISKA.
   14. Pred začiatkom vykonávania akejkoľvek činnosti na stavenisku je ZHOTOVITEĽ povinný objasniť si akékoľvek otázky, ktoré môžu vzniknúť, spolu s MANAŽÉROM projektu OBJEDNÁVATEĽA na stavenisku.
   15. Pred začiatkom vykonávania akejkoľvek činnosti na stavenisku je ZHOTOVITEĽ povinný sa informovať o umiestnení akýchkoľvek inžinierskych sietí a iných zariadení, vyžadujúcich si ochranu na stavenisku. Na požiadanie poskytne OBJEDNÁVATEĽ ZHOTOVITEĽOVI informácie, ktoré sú mu v tomto ohľade k dispozícii.
   16. ZHOTOVITEĽ vynaloží náležitú odbornú starostlivosť pri manipulácii s existujúcimi zariadeniami na stavenisku a kde je to nevyhnutné, príjme primerané kroky, aby efektívne zabránil poškodeniu akýchkoľvek takýchto existujúcich zariadení.
   17. ZHOTOVITEĽ náležite vráti do pôvodného stavu akékoľvek existujúce kryty, zábradlia a podobné ochranné konštrukcie, ktoré môžu byť potrebné odstrániť v priebehu práce na inštalácii.
   18. Zodpovedný dozor ZHOTOVITEĽA zostane na stavenisku, kým sa riziká v súvislosti s prácami a dodávkami ZHOTOVITEĽA neprevedú na OBJEDNÁVATEĽA. Akákoľvek výmena uvedeného dozoru bude podliehať predchádzajúcemu schváleniu OBJEDNÁVATEĽOM.
   19. ZHOTOVITEĽ minimalizuje akýkoľvek nepriaznivý dopad na tretiu stranu (iní dodávatelia, osoby v blízkosti staveniska, alebo personál OBJEDNÁVATEĽA) a poškodenie pôdy a životného prostredia len na také, ktoré je absolútne nevyhnutné.
   20. OBJEDNÁVATEĽ neposkytne žiadnu pracovnú silu, zariadenia alebo nástroje pre príjem akýchkoľvek dodávok na stavenisku a pre potreby inštalácie dodávok a/alebo vykonania akýchkoľvek činností ZHOTOVITEĽA. ZHOTOVITEĽ je povinný zorganizovať svoje prostriedky na stavenisku tak, aby na stavenisku mal k dispozícii dostatočnú pracovnú silu s potrebnou kvalifikáciou, ako aj zariadenia a nástroje v potrebnom množstve a kvalite ešte pred dodávkou tovarov na stavenisko. Akékoľvek materiály a zariadenia, dodané na stavenisko pre rozsah prác a dodávok ZHOTOVITEĽA, prijme na stavenisku ZHOTOVITEĽ, ktorý ich vyloží, uloží, potvrdí ich príjem a prepraví ich na miesto, kde sa vyžadujú pre použitie.
   21. ZHOTOVITEĽ prijme efektívne opatrenia, aby zabránil poškodeniu vecí určených na vykonanie predmetu ZMLUVY vplyvom poveternostných a klimatických podmienok, poškodeniu životného prostredia, požiaru alebo krádeži na stavenisku, a to ako v rámci, tak aj mimo normálnej pracovnej doby.
   22. ZHOTOVITEĽ zodpovedá za čistotu na STAVENISKU a počas prác na stavenisku bude dôkladne upratovať stavenisko a akékoľvek plochy, kde pracoval. Bez obmedzenia ZHOTOVITEĽ odstráni zo staveniska akýkoľvek odpad a po dokončení svojej práce na stavenisku aj svoje zariadenia staveniska. ZHOTOVITEĽ je zodpovedný za akýkoľvek odpad, ktorý mu vznikne pri plnení tejto ZMLUVY, a je povinný s takýmto odpadom nakladať v súlade so ZÁKONOM O ODPADOCH. Po dokončení alebo pri prerušení práce na stavenisku ZHOTOVITEĽ odovzdá stavenisko OBJEDNÁVATEĽOVI alebo tretej strane určenej OBJEDNÁVATEĽOM v čistom a upratanom stave. V prípade akéhokoľvek nedodržania týchto požiadaviek bude OBJEDNÁVATEĽ oprávnený nechať stavenisko vyčistiť a akýkoľvek odpad odstrániť tretími stranami na náklady ZHOTOVITEĽA.
   23. ZHOTOVITEĽ je povinný zabezpečiť účasť všetkých osôb, ktoré sa podieľajú v jeho mene na plnení ZMLUVY na STAVENISKU (vrátane SUBDODÁVATEĽOV) na školení o osobitných predpisoch a interných predpisoch platných na STAVENISKU. Školenie podľa tohto bodu vykoná OBJEDNÁVATEĽ na základe osobitnej písomnej žiadosti ZHOTOVITEĽA. ZHOTOVITEĽ je povinný zabezpečiť, aby sa na plnení ZMLUVY podieľali len takto poučené osoby a aby sa príslušné predpisy dodržiavali v plnom rozsahu.
   24. ZHOTOVITEĽ je povinný včas a bez zbytočného odkladu informovať OBJEDNÁVATEĽA o všetkých dôležitých skutočnostiach, súvisiacich s plnením ZMLUVY, ktoré môžu ohroziť alebo obmedziť plnenie ZMLUVY zo strany ZHOTOVITEĽA, prípadne spôsobiť omeškanie ZHOTOVITEĽA v plnení ZMLUVY. Ak za takéto skutočnosti zodpovedá ZHOTOVITEĽ, je povinný bez zbytočného odkladu zabezpečiť nápravu, pričom je na požiadanie OBJEDNÁVATEĽA povinný zabezpečiť aj plán opatrení na vykonanie nápravy, ako aj prípadné dodatočné personálne a technické kapacity potrebné na nápravu, a to bez nároku na akékoľvek náhrady zo strany OBJEDNÁVATEĽA. ZHOTOVITEĽ zodpovedá za škodu spôsobenú OBJEDNÁVATEĽOVI nesplnením si informačnej povinnosti. Prípadné nároky OBJEDNÁVATEĽA vyplývajúce z omeškania ZHOTOVITEĽA podľa ZMLUVY týmto ustanovením tohto bodu nie sú dotknuté.
   25. ZHOTOVITEĽ je povinný kedykoľvek počas plnenia ZMLUVY umožniť OBJEDNÁVATEĽOVI výkon kontroly plnenia záväzkov vyplývajúcich zo ZMLUVY. Ak sa časť DIELA plní v prevádzke ZHOTOVITEĽA alebo u SUBDODÁVATEĽA, je OBJEDNÁVATEĽ oprávnený vykonať kontrolu plnenia príslušnej časti predmetu ZMLUVY priamo v prevádzke ZHOTOVITEĽA alebo v prevádzke SUBDODÁVATEĽA, pričom je ZHOTOVITEĽ povinný umožniť OBJEDNÁVATEĽOVI výkon takejto kontroly a poskytnúť mu pri tom potrebnú súčinnosť a dokumentáciu podľa požiadaviek OBJEDNÁVATEĽA. Porušenie povinností ZHOTOVITEĽA podľa tohto bodu sa považuje za podstatné porušenie ZMLUVY ZHOTOVITEĽOM.
   26. ZHOTOVITEĽ je povinný pri plnení ZMLUVY dodržiavať:
2. všeobecne záväzné právne predpisy;
3. príslušné technické predpisy a/alebo technické normy a/alebo iné relevantné technické pravidlá;
4. INTERNÉ PREDPISY;
5. Iné interné predpisy OBJEDNÁVATEĽA za predpokladu, že ZHOTOVITEĽ PRÁC bol s nimi preukázateľne oboznámený;

ZHOTOVITEĽ je povinný dodržiavať vyššie uvedené predpisy podľa písmen a) až d) tohto bodu vždy v ich platnom znení. V prípade predpisov uvedených v tomto bode písm. a) a b) nie je OBJEDNÁVATEĽ povinný informovať ZHOTOVITEĽA o ich zmenách. OBJEDNÁVATEĽ je však povinný informovať ZHOTOVITEĽA o zmenách predpisov uvedených v písm. c) a d) tohto bodu.

* 1. ZHOTOVITEĽ je povinný riadne plniť všetky  povinnosti týkajúce sa BOZP, PO a ochrany životného prostredia, ktoré mu vyplývajú zo ZMLUVY a/alebo platných právnych predpisov. Bez ohľadu na čokoľvek iné uvedené v ZMLUVE, náklady, ktoré vzniknú OBJEDNÁVATEĽOVI z dôvodu porušenia predpisov na zaistenie BOZP a PO ZHOTOVITEĽOM, znáša v plnej výške ZHOTOVITEĽ.
  2. ZHOTOVITEĽ je pri plnení ZMLUVY povinný na žiadosť OBJEDNÁVATEĽA vykonať opatrenia potrebné na zaistenie bezpečnosti osôb, ktoré majú prístup na STAVENISKO, prípadne zabezpečiť, aby uvedené osoby mali zamedzený prístup na STAVENISKO počas nevyhnutnej doby vykonávania činností so zvýšeným rizikom.
  3. ZHOTOVITEĽ je povinný vyzvať OBJEDNÁVATEĽA na kontrolu prác a/alebo dodávok, ktoré v ďalšom pracovnom postupe budú zakryté alebo sa stanú neprístupnými, ako aj prác, ktoré si preukázateľne vyhradí technický dozor OBJEDNÁVATEĽA. Výzva musí byť OBJEDNÁVATEĽOVI doručená písomne najmenej 3 pracovné dni vopred.
  4. V prípade prerušenia vykonávania predmetu ZMLUVY na žiadosť OBJEDNÁVATEĽA je ZHOTOVITEĽ povinný vykonať také opatrenia, aby sa náklady spojené s takýmto prerušením obmedzili na minimálnu úroveň. ZHOTOVITEĽ má nárok na náhradu nákladov, ktoré preukázateľne a účelne vynaložil v súvislosti s takýmto prerušením vykonávaním predmetu ZMLUVY. ZMLUVNÉ STRANY sa zároveň dohodli, že v takomto prípade sa termíny dohodnuté v ZMLUVE upravia primerane k dobe prerušenia vykonávania predmetu ZMLUVY.

1. **Práva a povinnosti OBJEDNÁVATEĽA**
   1. OBJEDNÁVATEĽ sprístupní ZHOTOVITEĽOVI STAVENISKO so skladovacími priestormi a priestormi pre vykonanie Montážnych prác v primeranom rozsahu.
   2. Objednávateľ na svoje náklady zabezpečí elektrickú energiu na vykonanie PREBERACÍCH TESTOV. Pre vylúčenie pochybností v prípade ak sa bude musieť PREBERACÍ TEST opakovať z dôvodov a/alebo pochybení na strane ZHOTOVITEĽA, náklady na zabezpečenie elektrickej energie na opakovanie PREBERACIEHO TESTU bude znášať ZHOTOVITEĽ.
   3. OBJEDNÁVATEĽ zabezpečí preukázateľné poučenie personálu ZHOTOVITEĽA (vrátane SUBDODÁVATEĽOV) o osobitných predpisoch platných na STAVENISKU, ktoré je povinný ZHOTOVITEĽ dodržiavať. ZHOTOVITEĽ je povinný vyžadovať ich dodržiavanie od svojho personálu vrátane SUBDODÁVATEĽOV.
   4. OBJEDNÁVATEĽ je oprávnený vyžadovať, aby akýkoľvek personál ZHOTOVITEĽA, ktorý preukazuje zlú remeselnú zručnosť alebo správanie akýmkoľvek spôsobom s nepriaznivým dopadom na napredovanie prác a/alebo na bezpečnosť na stavenisku, okamžite opustil stavenisko. OBJEDNÁVATEĽ poskytne ZHOTOVITEĽOVI relevantné vysvetlenie dôvodov. ZHOTOVITEĽ nebude oprávnený na žiadnu náhradu od OBJEDNÁVATEĽA vzhľadom na akýkoľvek takýto pokyn alebo požiadavku. OBJEDNÁVATEĽ si vyhradzuje právo nárokovať si náhradu od ZHOTOVITEĽA vzhľadom na odvolanie personálu ZHOTOVITEĽA zo staveniska.
   5. Ak OBJEDNÁVATEĽ zistí, že ZHOTOVITEĽ vykonáva predmet ZMLUVY v rozpore so ZMLUVOU, je OBJEDNÁVATEĽ oprávnený dožadovať sa toho, aby ZHOTOVITEĽ odstránil vady vzniknuté vadným vykonávaním predmetu ZMLUVY a predmet ZMLUVY vykonával riadnym spôsobom.
   6. Ak je ohrozený život alebo zdravie osôb alebo je ohrozená bezpečnosť prevádzky KS01, alebo ak hrozí škoda na majetku OBJEDNÁVATEĽA alebo iných osôb alebo hrozí škoda na životnom prostredí, OBJEDNÁVATEĽ je oprávnený dať ZHOTOVITEĽOVI príkaz na okamžité prerušenie alebo pozastavenie vykonávania činnosti na STAVENISKU. OBJEDNÁVATEĽ je oprávnený dať príkaz podľa predchádzajúcej vety priamo osobám na strane ZHOTOVITEĽA, vykonávajúcim príslušné práce alebo činnosti v mene ZHOTOVITEĽA. ZHOTOVITEĽ je povinný  zabezpečiť, aby osoby na strane ZHOTOVITEĽA takýto príkaz OBJEDNÁVATEĽA rešpektovali. Uvedená povinnosť sa obdobne vzťahuje aj na SUBDODÁVATEĽOV. Porušenie príkazu OBJEDNÁVATEĽA na okamžité prerušenie alebo pozastavenie vykonávania činnosti na STAVENISKU sa považuje za podstatné porušenie ZMLUVY ZHOTOVITEĽOM. OBJEDNÁVATEĽ je o každom vydaní takéhoto príkazu povinný bezodkladne informovať MANAŽÉRA PROJEKTU ZHOTOVITEĽA.
   7. OBJEDNÁVATEĽ je povinný bezodkladne informovať ZHOTOVITEĽA o všetkých okolnostiach, ktoré majú vplyv na plnenie ZMLUVY a o ktorých sa dozvedel.
   8. OBJEDNÁVATEĽ je oprávnený písomne požiadať ZHOTOVITEĽA, aby za podmienok podľa bodu 1.30 tohto Článku na určenú dobu prerušil vykonávanie predmetu ZMLUVY alebo jeho časti.
   9. Pred začatím úpravy FM na ES1 v mieste vykonania DIELA je OBJEDNÁVATEĽ povinný na základe výzvy ZHOTOVITEĽA vykonať funkčné testy každého ES, ktorými preukáže, že každý ES je schopný prevádzky v celom otáčkovom rozsahu od 2050 ÷ 3900 ot/min-1. ZHOTOVITEĽ je povinný doručiť písomnú výzvu na vykonanie funkčných testov ES OBJEDNÁVATEĽOVI najneskôr 30 dní pred požadovaným termínom vykonania funkčných testov. OBJEDNÁVATEĽ je povinný najneskôr do 15 dní od doručenia písomnej výzvy ZHOTOVITEĽA na vykonanie funkčných testov potvrdiť ZHOTOVITEĽOVI termín funkčných testov ES. Z výsledkov funkčných testov bude vyhotovený protokol o vykonaní funkčných testov v rozsahu:

* označenie, že ide o protokol funkčných testov príslušného ES;
* identifikačné údaje oboch ZMLUVNÝCH STRÁN;
* mená a funkcie účastníkov funkčných testov;
* identifikáciu, stručný opis a rozsah funkčných testov;
* miesto vykonania funkčných testov;
* jednoznačné vyhlásenie ZHOTOVITEĽA o tom, že každý ES je schopný prevádzky v celom otáčkovom rozsahu od 2050 ÷ 3900 ot/min-1, prípadne uvedenie zistených nedostatkov;
* podpisy účastníkov funkčných testov a dátum podpísania protokolu funkčných testov;

1. **Solidárne práva a záväzky**
   1. Zo všetkých práv a záväzkov ZHOTOVITEĽA z tejto ZMLUVY vyplývajúcich a/alebo s touto ZMLUVOU súvisiacich, sú ekonomické subjekty vystupujúce na strane ZHOTOVITEĽA (ďalej ako „ČLEN ZDRUŽENIA“) oprávnené a zaviazané spoločne a nerozdielne (solidárne práva a solidárne záväzky).
   2. OBJEDNÁVATEĽ je oprávnený požadovať plnenie záväzkov ZHOTOVITEĽA od ktoréhokoľvek ČLENA ZDRUŽENIA.
   3. ZMLUVNÉ STRANY sa dohodli, že za ZHOTOVITEĽA (t.j. všetkých ČLENOV ZDRUŽENIA) bude práva ZHOTOVITEĽA voči OBJEDNÁVATEĽOVI, s výnimkou práva fakturácie v zmysle tejto ZMLUVY, uplatňovať iba jeden ČLEN ZDRUŽENIA, a to výlučne spoločnosť ................. ***(doplní uchádzač)***.
   4. ZMLUVNÉ STRANY sa ďalej dohodli, že výlučne ČLEN ZDRUŽENIA .................. ***(doplní uchádzač)*** bude oprávnený vystavovať príslušnú faktúru a požadovať jej zaplatenie v mene ZHOTOVITEĽA.
   5. ČLENOVIA ZDRUŽENIA zároveň potvrdzujú, že za účelom riadneho plnenia tejto ZMLUVY uzavreli medzi sebou písomnú zmluvu o združení (ďalej len „ZMLUVA O ZDRUŽENÍ“).
   6. Pre účely správneho vysporiadania daňových povinností OBJEDNÁVATEĽA je ZHOTOVITEĽ povinný bezodkladne, najneskôr však do 14 dní odo dňa uzavretia tejto ZMLUVY, predložiť OBJEDNÁVATEĽOVI úradne overenú kópiu ZMLUVY O ZDRUŽENÍ, ak tak už neurobil skôr. Ak má byť akákoľvek úhrada v zmysle tejto ZMLUVY vykonaná OBJEDNÁVATEĽOM v prospech ZHOTOVITEĽA pred uplynutím lehoty 14 dní odo dňa uzatvorenia tejto ZMLUVY, ZHOTOVITEĽ je povinný predložiť OBJEDNÁVATEĽOVI úradne overenú kópiu ZMLUVY O ZDRUŽENÍ najneskôr spolu s príslušnou faktúrou, ak tak už neurobil skôr, inak je OBJEDNÁVATEĽ oprávnený zadržať každú takúto úhradu až do predloženia úradne overenej kópie ZMLUVY O ZDRUŽENÍ.

# SUBDODÁVATEĽ

1. ZHOTOVITEĽ môže vykonať niektoré činnosti a/alebo dodať niektoré dodávky podľa ZMLUVY aj prostredníctvom SUBDODÁVATEĽA, avšak len s predchádzajúcim písomným súhlasom OBJEDNÁVATEĽA. ZMLUVNÉ STRANY však vylučujú možnosť, aby ZHOTOVITEĽ vykonal celý predmet ZMLUVY prostredníctvom jedného alebo viacerých SUBDODÁVATEĽOV.
2. ZHOTOVITEĽ je pri plnení tejto ZMLUVY oprávnený využiť bez predchádzajúceho súhlasu OBJEDNÁVATEĽA len SUBDODÁVATEĽOV, ktorí sú uvedení v Prílohe č. 9 ZMLUVY, a to len na dodanie alebo poskytnutie tam uvedených príslušných plnení. ZHOTOVITEĽ preukázal spôsobilosť týchto SUBDODÁVATEĽOV na poskytovanie príslušných plnení pred uzavretím ZMLUVY v rámci postupu zadávania zákazky, na základe ktorého bola uzavretá táto ZMLUVA.
3. Ak má ZHOTOVITEĽ v úmysle dodať alebo poskytnúť akékoľvek plnenie podľa tejto ZMLUVY prostredníctvom SUBDODÁVATEĽA, ktorý:
   * + 1. nie je uvedený v Prílohe č. 9 k ZMLUVE, alebo
       2. je uvedený v Prílohe č. 9 k ZMLUVE, ale ZHOTOVITEĽ ho má v úmysle využiť na poskytnutie iných plnení, ako sú uvedené v Prílohe č. 9 k ZMLUVE,

je ZHOTOVITEĽ povinný písomne požiadať OBJEDNÁVATEĽA o súhlas s využitím takéhoto SUBDODÁVATEĽA dostatočne vopred, najneskôr však 15 dní pred začiatkom poskytovania príslušného plnenia.

1. ZHOTOVITEĽ je v žiadosti o odsúhlasenie SUBDODÁVATEĽA povinný uviesť (okrem iného) o každom navrhovanom SUBDODÁVATEĽOVI aj údaje o osobe oprávnenej konať za SUBDODÁVATEĽA v rozsahu: meno a priezvisko, adresa pobytu, dátum narodenia. Všetky údaje o každom navrhovanom SUBDODÁVATEĽOVI je ZHOTOVITEĽ povinný predložiť OBJEDNÁVATEĽOVI v príslušnej žiadosti o odsúhlasenie daného SUBDODÁVATEĽA vo forme novej revízie Prílohy č. 9 ZMLUVY, riadne doplnenej o všetky údaje o navrhovanom SUBDODÁVATEĽOVI. OBJEDNÁVATEĽ má právo žiadosť ZHOTOVITEĽA podľa tohto bodu odmietnuť a neodsúhlasiť navrhnutého SUBDODÁVATEĽA, avšak súhlas s navrhovaným SUBDODÁVATEĽOM nebude zo strany OBJEDNÁVATEĽA bezdôvodne odopretý. ZMLUVNÉ STRANY sa zároveň dohodli, že doručením súhlasu OBJEDNÁVATEĽA s navrhovaným SUBDODÁVATEĽOM ZHOTOVITEĽOVI, sa nová revízia Prílohy č. 9 ZMLUVY stáva platnou a nahrádza predchádzajúcu revíziu tejto prílohy. OBJEDNÁVATEĽ sa zaväzuje svoj súhlas či nesúhlas oznámiť ZHOTOVITEĽOVI najneskôr do 5 pracovných dní od predloženia kompletnej žiadosti alebo predloženia dokumentov podľa bodu 6 tohto článku ZHOTOVITEĽOM OBJEDNÁVATEĽOVI, podľa toho, čo nastane neskôr.
2. Plnenie ZMLUVY prostredníctvom SUBDODÁVATEĽA, ktorý nie je uvedený v Prílohe č. 9 k ZMLUVE, a/alebo poskytnutie iných plnení SUBDODÁVATEĽOM, ako sú uvedené v Prílohe č. 9 k ZMLUVE, bez predchádzajúceho súhlasu OBJEDNÁVATEĽA podľa tohto bodu, sa považuje za podstatné porušenie ZMLUVY.
3. Na žiadosť OBJEDNÁVATEĽA je ZHOTOVITEĽ povinný bezodkladne, najneskôr však do 5 pracovných dní od prijatia príslušnej písomnej požiadavky OBJEDNÁVATEĽA, preukázať spôsobilosť SUBDODÁVATEĽA na vykonávanie príslušných činností (najmä, ale nie výlučne, ich odbornú a zdravotnú spôsobilosť) v zmysle platných právnych predpisov napr. predložením príslušných certifikátov, osvedčení a oprávnení na výkon jednotlivých odborných činností, ak sa vyžadujú podľa platných právnych predpisov.
4. V prípade zmeny SUBDODÁVATEĽA, ktorého ZHOTOVITEĽ využil ako inú osobu na preukázanie splnenia podmienok účasti týkajúcich sa technickej a odbornej spôsobilosti v zmysle ZÁKONA O VO v rámci verejného obstarávania, na základe ktorého bola uzavretá táto ZMLUVA (ďalej len „TENDER“), je ZHOTOVITEĽ povinný preukázať, že tento nový SUBDODÁVATEĽ spĺňa rovnaké podmienky účasti ako pôvodný SUBDODÁVATEĽ splnil v TENDRI, a to v spôsobom a v rozsahu vyžadovanom v TENDRI; za týmto účelom je ZHOTOVITEĽ povinný predložiť OBJEDNÁVATEĽOVI príslušné doklady a dokumenty spolu s písomnou žiadosťou o súhlas s využitím takéhoto SUBDODÁVATEĽA podľa bodu 3 tohto článku.
5. ZHOTOVITEĽ zodpovedá OBJEDNÁVATEĽOVI za plnenia dodané alebo poskytnuté SUBDODÁVATEĽMI, ako aj za akékoľvek ich činnosti podľa ZMLUVY. Akékoľvek relevantné povinnosti týkajúce sa ZHOTOVITEĽA podľa tejto ZMLUVY sa rovnako týkajú aj príslušného SUBDODÁVATEĽA. Právo OBJEDNÁVATEĽA na odsúhlasenie SUBDODÁVATEĽA nezbavuje ZHOTOVITEĽA zodpovednosti za kvalitu poskytnutého plnenia alebo dodávky, ako aj za škody spôsobené OBJEDNÁVATEĽOVI.
6. Pri vykonávaní prác a/alebo realizácii dodávok SUBDODÁVATEĽOM má OBJEDNÁVATEĽ voči SUBDODÁVATEĽOVI rovnaké príkazové a kontrolné oprávnenia, aké má z tejto ZMLUVY voči ZHOTOVITEĽOVI.
7. ZHOTOVITEĽ je vo svojej zmluve so SUBDODÁVATEĽOM povinný výslovne zaviazať SUBDODÁVATEĽA a jeho pracovníkov rešpektovať príkazové a kontrolné oprávnenia OBJEDNÁVATEĽA. OBJEDNÁVATEĽ je povinný o uplatnení týchto práv bez zbytočného odkladu upovedomiť ZHOTOVITEĽA.

# PREPRAVA

1. ZHOTOVITEĽ je povinný zabezpečiť prepravu akýchkoľvek zariadení a/alebo plnení potrebných na plnenie záväzkov z tejto ZMLUVY na vlastné náklady a nebezpečenstvo a v súlade s platnými právnymi predpismi. Preprava zahŕňa najmä, ale nie výlučne, nakladanie, vykladanie a prepravu všetkých materiálov a zariadení na Stavenisko alebo na iné miesto v rámci KS01, podľa určenia OBJEDNÁVATEĽA.
2. ZHOTOVITEĽ taktiež zodpovedá za prepravu a zneškodnenie odpadov podľa určenia kompetentných miestnych orgánov, ako aj za to, že preprava odpadov bude vykonaná v súlade s platnými právnymi predpismi, najmä v súlade so ZÁKONOM O ODPADOCH. Náklady spojené s prepravou odpadov znáša ZHOTOVITEĽ.
3. ZHOTOVITEĽ bude využívať dopravné prostriedky v súlade so všeobecnými bezpečnostnými predpismi a ďalšími špeciálnymi predpismi platnými na mieste Staveniska.

# Úprava FM

* 1. ZHOTOVITEĽ je povinný vykonať Úpravu FM a Montážne práce, podľa tejto ZMLUVY v súlade s TECHNICKOU ŠPECIFIKÁCIOU (Príloha č. 1 tejto ZMLUVY), konštrukčnou dokumentáciou, realizačnou projektovou dokumentáciou a v súlade s platnými právnymi predpismi.

# UVEDENIE DO PREVÁDZKY

1. ZHOTOVITEĽ vykoná v súlade s TECHNICKOU ŠPECIFIKÁCIOU uvedenIE do prevádzky podľa platných právnych predpisov.
2. uvedenIE do prevádzky zahŕňa všetky kompletizačné a funkčné skúšky, ktoré je ZHOTOVITEĽ povinný vykonať v rámci UVEDENIA DO PREVÁDZKY v zmysle tejto ZMLUVY a platných právnych predpisov, vrátane akýchkoľvek kontrol, revízií, odborných prehliadok, odborných skúšok a úradných skúšok, ktoré sú potrebné pre riadne UVEDENIE DO PREVÁDZKY v zmysle tejto ZMLUVY a platných právnych predpisov, vrátane prvej úradnej skúšky v zmysle VYHLÁŠKY 508, ako aj vrátane akýchkoľvek kontrol a/alebo skúšok, vykonanie ktorých vyžaduje príslušný schvaľovací orgán.
3. Skúšky požadované schvaľovacím orgánom sa budú realizovať len v prípade, že ZHOTOVITEĽ úspešne ukončil a oficiálne potvrdil interné skúšky.
4. Po ukončení týchto skúšok a opravy/doplnenia všetkých vadných/chýbajúcich vecí sa bude DIELO považovať za pripravené na PREBERACIE TESTY.
5. DIELO bude považované za pripravené na PREBERACIE TESTY len v tom prípade, ak bolo vyhotovené, dodané a nainštalované podľa ZMLUVY a je spôsobilé na bezpečnú prevádzku.
6. Po ukončení UVEDENIA DO PREVÁDZKY a pred vykonaním PREBERACÍCH TESTOV je ZHOTOVITEĽ povinný predložiť OBJEDNÁVATEĽOVI protokol o úspešnom ukončení UVEDENIA DO PREVÁDZKY a pripravenosti DIELA na realizáciu PREBERACÍCH TESTOV podľa Článku VIII ZMLUVY.

# PREBERACIE TESTY

* 1. Po ukončení uvedenIA do prevádzky a ukončení všetkých Montážnych prác ZHOTOVITEĽ vykoná PREBERACIE TESTY.
  2. PREBERACIE TESTY zahŕňajú 72 hodinovú nepretržitú bezchybnú prevádzku ES. V prípade poruchy zapríčinenej vadným plnením ZHOTOVITEĽA, ktorá spôsobí odstavenie ES, 72-hodinový test bude vykonaný opätovne po tom, čo bola porucha zistená a odstránená.
  3. Pred začatím 72 hodinového testu ktoréhokoľvek ES je ZHOTOVITEĽ povinný predložiť OBJEDNÁVATEĽOVI všetku relevantnú, riadne pripravenú dokumentáciu (najmä, ale nie výlučne, dokumentáciu skutočného vyhotovenia predmetu ZMLUVY alebo jeho príslušnej časti a príslušnú sprievodnú dokumentáciu) v zmysle tejto ZMLUVY a platných právnych predpisov, ktorú je ZHOTOVITEĽ povinný predložiť OBJEDNÁVATEĽOVI do začatia 72 hodinového testu, inak OBJEDNÁVATEĽ nedá súhlas ani povolenia potrebné na začatie vykonávania 72 hodinového testu.
  4. Počas 72 hodinového testu budú odskúšané všetky štandardné aj neštandardné prevádzkové režimy vrátane normálneho ako aj havarijného odstavenia ES.
  5. Detailný režim prevádzky ES bude presne stanovený v programe skúšok, ktorý pripraví ZHOTOVITEĽ a predloží OBJEDNÁVATEĽOVI na posúdenie minimálne 10 pracovných dni pred začatím preberacích testov ES podľa tohto článku.
  6. PREBERACIE TESTY sa budú považovať za úspešné, ak potvrdia, že:

1. ES je možné prevádzkovať v celom rozsahu otáčok od 2050 ÷ 3900 ot/min-1a zároveň,
2. ES je schopný nepretržitej prevádzky v rozsahu otáčok od 2050 do 3000 ot/min-1 minimálne počas 48 hodín,
   1. Úspešné ukončenie 72 hodinového testu musí byť potvrdené príslušným písomným protokolom o úspešnom vykonaní 72 hodinového testu ES, ktorý je platný, ak je podpísaný oboma ZMLUVNÝMI STRANAMI.
   2. Ak v prípade ktoréhokoľvek ES ZHOTOVITEĽ nepreukáže, že daný ES je schopný prevádzky v zmysle bodu 6 tohto Článku, umožní OBJEDNÁVATEĽ ZHOTOVITEĽOVI vykonať opakovaný 72 hodinový test príslušného ES, v ktorom musí ZHOTOVITEĽ preukázať schopnosť prevádzky tohto ES v zmysle bodu 6 tohto Článku. Opakovaný 72 hodinový test musí ZHOTOVITEĽ uskutočniť v čo najkratšom čase, najviac však v lehote do 1 mesiaca od vykonania prvého 72 hodinového testu príslušného ES.
   3. V prípade, ak ZHOTOVITEĽ ani po opätovnom opakovaní 72 hodinového testu v zmysle bodu 8 tohto Článku nepreukáže, že ES je schopný prevádzky zmysle bodu 6 tohto Článku, OBJEDNÁVATEĽ si vyhradzuje právo na ukončenie preberacieho 72 hodinového testu a ZHOTOVITEĽ má povinnosť uviesť príslušný ES do pôvodného funkčného stavu, t.j. do stavu, v akom bol daný ES bol odovzdaný ZHOTOVITEĽOVI pred začatím realizácie DIELA.

# PREVZATIE a PRÁVO ODMIETNUTIA

1. PREVZATIE
   1. ZHOTOVITEĽ splní svoju povinnosť vykonať DIELO jeho riadnym vykonaním v rozsahu, kvalite a spôsobom stanoveným touto ZMLUVOU.
   2. Za riadne vykonané DIELO sa považuje DIELO ktoré plne zodpovedá účelu, na ktorý je zhotovené, je plne funkčné v celom rozsahu, spĺňa všetky požiadavky TECHNICKEJ ŠPECIFIKÁCIE a je vykonané v súlade s podmienkami ZMLUVY, bez akýchkoľvek vád, na ktorom sú úspešne vykonané všetky predpísané skúšky a testy, preukazujúce bezpečnosť, kvalitu, funkčnosť a spoľahlivosť DIELA, ako aj dodržanie parametrov DIELA dohodnutých v tejto ZMLUVE, vrátane dodania príslušnej dokumentácie podľa ZMLUVY.
   3. OBJEDNÁVATEĽ je povinný riadne dodané DIELO prevziať. OBJEDNÁVATEĽ je povinný prevziať DIELO aj v prípade, ak má DIELO MINORITNÉ VADY. Zoznam MINORITNÝCH VÁD (ďalej len „ZOZNAM MINORITNÝCH VÁD“) musí byť súčasťou PREBERACEJ SPRÁVY. MINORITNÉ VADY nie sú prekážkou PREVZATIA. ZHOTOVITEĽ je povinný odstrániť MINORITNÉ VADY najneskôr do 30 dní od PREVZATIA alebo v inej primeranej lehote, na ktorej sa ZMLUVNÉ STRANY dohodnú v PREBERACEJ SPRÁVE, ak si to vyžaduje povaha príslušnej MINORITNEJ VADY.
   4. PREVZATIE musí byť potvrdené príslušnou PREBERACOU SPRÁVOU, osvedčujúcou úspešné vykonanie PREBERACÍCH TESTOV v súlade s TECHNICKOU ŠPECIFIKÁCIOU a ZMLUVOU. Akékoľvek neformálne prevzatie, či už konkludentným spôsobom alebo UVEDENÍM DO PREVÁDZKY, je vylúčené.
   5. Pri príprave na PREVZATIE sa stav DIELA ako aj každého ES dôkladne skontroluje a zaznamená do PREBERACEJ SPRÁVY. PREBERACIA SPRÁVA bude podpísaná ZHOTOVITEĽOM a OBJEDNÁVATEĽOM na stavenisku pri PREVZATÍ. DIELO bude OBJEDNÁVATEĽOM prevzaté od ZHOTOVITEĽA po častiach, pričom časťou DIELA sa pre účely PREVZATIA rozumie časť DIELA zodpovedajúca jednému ES.
   6. O PREVZATIE požiada ZHOTOVITEĽ vopred písomne najneskôr 21 kalendárnych dní pred plánovaným termínom preberacích TESTOV, pričom musí OBJEDNÁVATEĽOVI zároveň oznámiť, kedy bude daný ES pripravený na PREVZATIE. OBJEDNÁVATEĽ sa k žiadosti ZHOTOVITEĽA o PREVZATIE vyjadrí písomne a potvrdí termín PREVZATIA najneskôr do 14 kalendárnych dní od doručenia príslušnej žiadosti ZHOTOVITEĽa. ZHOTOVITEĽ je povinný spolu so žiadosťou o PREVZATIE predložiť OBJEDNÁVATEĽOVI aj PREBERACIU SPRÁVU spolu so všetkými jej prílohami.
   7. PREBERACIA SPRÁVA musí obsahovať najmä (ale nie výlučne):
2. označenie, že ide o PREBERACIU SPRÁVU podľa bodu 1 tohto Článku;
3. identifikačné údaje oboch ZMLUVNÝCH STRÁN;
4. OBJEDNÁVATEĽOM pridelené evidenčné číslo tejto ZMLUVY;
5. mená MANAŽÉROV PROJEKTU oboch ZMLUVNÝCH STRÁN, ktorí sú podľa tejto ZMLUVY oprávnení potvrdiť PREVZATIE;
6. mená a funkcie ďalších účastníkov PREVZATIA;
7. identifikáciu, stručný opis a rozsah plnení, ktoré sú predmetom PREVZATIA;
8. miesto PREVZATIA;
9. vyhlásenie ZHOTOVITEĽA o tom, že predmet PREVZATIA je vykonaný riadne, v súlade so ZMLUVOU a bez VÁD BRÁNIACICH PREVZATIU;
10. zoznam dokumentácie odovzdanej ZHOTOVITEĽOM OBJEDNÁVATEĽOVI do momentu PREVZATIA;
11. zoznam LICENCIÍ podľa článku XVI ZMLUVY udelených OBJEDNÁVATEĽOVI;
12. výsledky PREBERACÍCH TESTOV;
13. zoznam MINORITNÝCH VÁD spolu s uvedením spôsobov a termínov odstránenia každej MINORITNEJ VADY;
14. jednoznačné vyhlásenie OBJEDNÁVATEĽA o tom, že preberá dodávky a plnenia, ktoré sú predmetom PREVZATIA od ZHOTOVITEĽA;
15. ďalšie informácie, ak sú potrebné pre riadne zdokumentovanie splnenia zmluvných povinností ZHOTOVITEĽA a/alebo pre PREVZATIE;
16. podpisy MANAŽÉROV PROJEKTU a ďalších oprávnených zástupcov oboch ZMLUVNÝCH STRÁN a dátum podpísania PREBERACEJ SPRÁVY MANAŽÉRMI PROJEKTU;
    1. DIELO sa bude považovať za prevzaté OBJEDNÁVATEĽOM v deň podpísania preberacej správy oboma ZMLUVNÝMI STRANAMI  a tento deň sa bude považovať za deň dodania pre účely dane z pridanej hodnoty. Ak sú všetky podmienky pre PREVZATIE splnené a OBJEDNÁVATEĽ nemá žiadne pripomienky k textu preberacej správY, OBJEDNÁVATEĽ podpíše preberaciu správu najneskôr do 5 pracovných dní od úspešného vykonania PREBERACíCH TESTOV.
    2. MINORITNÉ VADY uvedené v ZOZNAME MINORITNÁCH VÁD nebudú prekážkou PREVZATIA, ak ZOZNAM MINORITNÝCH VÁD bude obsahovať aj termíny a spôsob ich odstránenia a zároveň bude odsúhlasený a podpísaný oboma ZMLUVNÝMI STRANAMI.
    3. Vlastnícke právo k DIELU, ako aj riziko náhodnej škody prechádza zo ZHOTOVITEĽA na OBJEDNÁVATEĽA okamihom podpisu PREBERACEJ SPRÁVY obidvomi ZMLUVNÝMI STRANAMI.
17. Právo odmietnutia
    1. Ak ZHOTOVITEĽ ani po opakovanom 72-hod. teste ES v zmysle Článku VIII, bod Článok VIII.8 ZMLUVY nepreukáže, že ES je schopný prevádzky v rozsahu v zmysle Článku VIII bod Článok VIII.6 ZMLUVY, prevzatie časti DIELA v rozsahu daného ES nebude OBJEDNÁVATEĽOM potvrdené (t.j. príslušný ES sa bude považovať za neprevzatý) a OBJEDNÁVATEĽ bude oprávnený túto časť DIELA odmietnuť a odstúpiť od ZMLUVY.

# ŠKOLENIE

1. ZHOTOVITEĽ zabezpečí školenia pre pracovníkov obsluhy ES, určených OBJEDNÁVATEĽOM, o podmienkach prevádzkovania a údržby DIELA, a to v rozsahu podľa platných právnych predpisov, inak v rozsahu primeranom rozsahu a povahe DIELA.
2. Manuály školenia budú vypracované v slovenskom jazyku a odovzdané OBJEDNÁVATEľOVI v digitálnej podobe. Školenia sa budú uskutočňovať v slovenskom jazyku.
3. Školenie sa uskutoční najneskôr do PREBERACÍCH TESTOV ES1.
4. Cena za školenie obsluhy je zahrnutá v ZMLUVNEJ CENE.

# NÁHRADNÉ DIELY

1. Všetky diely a spotrebné materiály potrebné na uvedenIE do prevádzky a na PREBERACIE TESTY sú zahrnuté do Zmluvnej ceny.
2. ZHOTOVITEĽ je povinný v rámci DIELA odovzdať OBJEDNÁVETĽOVI sadu náhradných dielov v rozsahu: 32 ks DPS, 1 ks doska s optoelektronikou pre vysokonapäťový menič VYTYRUS.
3. ZHOTOVITEĽ garantuje dostupnosť náhradných dielov počas doby najmenej 15 rokov od PREVZATIA.
4. Zhotoviteľ predloží ponuku na náhradné diely pre FM, odporúčané ako typické pre 5-ročnú prevádzku FM, do 60 dní od splnenia Míľnika č. 3 uvedeného v Článku II bod 3 ZMLUVY. Ponúknuté náhradné diely budú vymenované podľa jednotlivých položiek katalógu náhradných dielov ZHOTOVITEĽA alebo ich pôvodného výrobcu (OEM), ak pôjde o náhradné diely vyrábané treťou stranou. Platnosť ponuky na náhradné diely pre FM bude minimálne 6 mesiacov odo dňa jej predloženia OBJEDNÁVATEĽOVI.

# DOKUMENTÁCIA

1. ZHOTOVITEĽ je povinný dodať OBJEDNÁVATEĽOVI kompletnú dokumentáciu k príslušnému ES, ktorá je potrebná na jeho prevzatie a užívanie v zmysle príslušných všeobecne záväzných platných právnych predpisov, technických noriem a požiadaviek ZMLUVY, ako aj interných predpisov OBJEDNÁVATEĽA, s ktorými bol ZHOTOVITEĽ preukázateľne oboznámený (najmä, ale nie výlučne, projekt skutočného vyhotovenia, návod na obsluhu a údržbu v slovenskom jazyku a riadne vyplnený záručný list dodávaných vecí, materiálov a zariadení, platné atesty a certifikáty, materiálové certifikáty, osvedčenie o vykonaných skúškach a odborných prehliadkach, osvedčenie ZHOTOVITEĽA o zaškolení a zoznam zaškolených pracovníkov, ako aj ďalšiu obdobnú dokumentáciu).
2. ZHOTOVITEĽ je povinný dodať príslušnú dokumentáciu a všetky dokumenty podľa bodu 1 tohto Článku ZMLUVY v nasledovnej forme a počte kópií:
3. 2 sady novej projektovej dokumentácie každého druhu v origináloch v papierovej forme pre doplnenie existujúcej pôvodnej dokumentácie a 1x v digitálnej forme na pamäťovom médiu (nie na CD);
4. Konštrukčná dokumentácia aj realizačná projektová dokumentácia musia byť vypracované ako nová dokumentácia, nie formou zakreslenia zmien do existujúcej dokumentácie ES;
5. Všetky výkresy musia byť odovzdané OBJEDNÁVATEĽOVI aj v elektronickej editovateľnej forme vo formáte dwg;
6. Pred dodaním finálnej verzie dokumentácie je ZHOTOVITEĽ povinný predložiť túto dokumentáciu v jej pracovnej verzii v dostatočnom časovom predstihu na vyjadrenie OBJEDNÁVATEĽOVI, ktorý sa k predloženej dokumentácii vyjadrí najneskôr do 10 pracovných dní od jej predloženia, alebo v inej lehote, ktorá však musí byť dohodnutá písomne MANAŽÉRMI PROJEKTU oboch ZMLUVNÝCH STRÁN. ZHOTOVITEĽ je povinný brať na zreteľ oprávnené požiadavky a/alebo pripomienky OBJEDNÁVATEĽA k predloženej dokumentácii.
7. Pracovné verzie dokumentov budú predkladané v jednom z nasledovných jazykov: anglický, český alebo slovenský. Finálne verzie dokumentov budú predkladané v slovenskom alebo českom jazyku.

# CENA

1. Zmluvná cena za DIELO v rozsahu článku I. bod 2 ZMLUVY, t.j. za Úpravu FM na troch jednotkách ES za podmienok dohodnutých v ZMLUVE, je stanovená dohodou ZMLUVNÝCH STRÁN vo výške

... EUR ***(doplní uchádzač)*** bez DPH (ďalej len „ZMLUVNÁ CENA“).

1. Podrobná špecifikácia ZMLUVNEJ CENY je uvedená v Prílohe č. 2 ZMLUVY. K ZMLUVNEJ CENE bude uplatnená DPH podľa platných právnych predpisov.
2. ZMLUVNÁ CENA podľa bodu 1 je pevnou cenou za DIELO a zahŕňa celý rozsah prác, dodávok a/alebo plnení podľa tejto ZMLUVY a najmä Technickej Špecifikácie. V ZMLUVNEJ CENE sú zahrnuté všetky náklady ZHOTOVITEĽa na splnenie všetkých jeho záväzkov vyplývajúcich z tejto ZMLUVY s výnimkou tých, ktoré sú v ZMLUVE výslovne uvedené ako náklady OBJEDNÁVATEĽA.

# PLATOBNÉ A FAKTURAČNÉ PODMIENKY

1. **Úhrada ZMLUVNEJ CENY**

Úhrada ZMLUVNEJ CENY bude vykonaná po častiach bankovým prevodom na základe čiastkových faktúr vystavených ZHOTOVITEĽom na OBJEDNÁVATEĽa podľa míľnikov uvedených v bode 3, Článku II, a to nasledovne:

* + 1. 15% ZMLUVNEJ CENY ako čiastková faktúra vystavená po odovzdaní príslušnej realizačnej projektovej a sprievodnej dokumentácie pre ES1, osvedčenej AUTORIZOVANOU OSOBOU, OBJEDNÁVATEĽOVI (Míľnik č. 1 podľa Článku II bod 3 ZMLUVY), potvrdenom príslušným ZÁZNAMOM O SPLNENÍ MÍĽNIKA v zmysle bodu 2.2 tohto Článku, kópia ktorého musí byť prílohou tejto čiastkovej faktúry.
    2. 40% ZMLUVNEJ CENY ako čiastková faktúra vystavená po prevzatí ES1 (Míľnik č. 2 podľa Článku II bod 3 ZMLUVY), potvrdenom PREBERACOU SPRÁVOU podpísanou oboma ZMLUVNÝMI STRANAMI, pričom kópia tejto PREBERACEJ SPRÁVY musí byť prílohou tejto čiastkovej faktúry, a po riadnom dodaní a/alebo vykonaní a/alebo poskytnutí všetkých ostatných tovarov a/alebo prác a/alebo služieb a/alebo akýchkoľvek iných plnení, ktoré je ZHOTOVITEĽ povinný dodať a/alebo vykonať a/alebo poskytnúť do PREVZATIA ES1.
    3. 45% ZMLUVNEJ CENY ako čiastková faktúra vystavená po prevzatí ES2 a ES3 (Míľnik č. 3 podľa Článku II bod 3 ZMLUVY), potvrdenom PREBERACOU SPRÁVOU podpísanou oboma ZMLUVNÝMI STRANAMI, pričom kópia tejto PREBERACEJ SPRÁVY musí byť prílohou tejto čiastkovej faktúry, a po riadnom dodaní a/alebo vykonaní a/alebo poskytnutí všetkých ostatných tovarov a/alebo prác a/alebo služieb a/alebo akýchkoľvek iných plnení, ktoré je ZHOTOVITEĽ povinný dodať a/alebo vykonať a/alebo poskytnúť do PREVZATIA ES2 a ES3.

1. **Čiastková faktúra**
   1. Každá čiastková faktúra vystavená podľa ZMLUVY musí byť vystavená v súlade s platnými právnymi predpismi a musí obsahovať všetky predpísané náležitosti a zároveň najmä nasledovné náležitosti:
2. označenie, že ide o faktúru;
3. poradové číslo faktúry;
4. obchodný názov, sídlo (resp. miesto podnikania), IČO, DIČ, IČ DPH oboch ZMLUVNÝCH STRÁN;
5. bankové spojenie ZHOTOVITEĽA vo forme IBAN a SWIFT/BIC;
6. miesto registrácie ZHOTOVITEĽA a číslo dokumentu, podľa ktorého k registrácii došlo;
7. variabilný symbol;
8. číslo a názov investičného projektu OBJEDNÁVATEĽA: „ET/15306-RO-MENI Úprava 3 ks frekvenčných meničov ES 25MW na KS01“;
9. číslo Zmluvy (vrátane platných dodatkov) a číslo objednávky OBJEDNÁVATEĽA s uvedením dátumu ich uzavretia alebo vyhotovenia;
10. miesto plnenia Zmluvy a miesto výkonu prác (ak je iné ako miesto plnenia ZMLUVY);
11. deň vyhotovenia a deň odoslania faktúry;
12. forma úhrady prevodným príkazom;
13. dátum, kedy bol dodaný tovar alebo poskytnutá služba prijatá OBJEDNÁVATEĽOM, alebo dátum, kedy bola platba prijatá (ak bola platba prijatá pred dodaním tovaru alebo predtým, ako je poskytovanie služby skončené), ak tento dátum možno určiť a ak sa odlišuje od dátumu vyhotovenia faktúry;
14. predmet fakturácie a označenie príslušného platobného míľnika podľa ZMLUVY;
15. množstvo a druh dodaného tovaru alebo rozsah a druh dodanej služby;
16. termín splatnosti faktúry podľa ZMLUVY;
17. výška plnenia celkom;
18. základ DPH pre každú sadzbu dane, jednotková cena bez DPH a zľavy a rabaty, ak nie sú obsiahnuté v jednotkovej cene;
19. sadzba DPH alebo údaj o oslobodení od DPH; pri oslobodení od DPH sa musí uviesť aj odkaz na ustanovenie príslušného zákona alebo smernice Rady 2006/112/ES z 28. novembra 2006 o spoločnom systéme dane z pridanej hodnoty v platnom znení a slovná informácia "dodanie je oslobodené od dane";
20. výška DPH spolu v eurách, ktorá sa má zaplatiť;
21. suma k úhrade;
22. ak ide o trojstranný obchod, treba na takúto skutočnosť uviesť odkaz vo faktúre;
23. meno, podpis a telefonické spojenie zodpovedného pracovníka vystavovateľa faktúry;
24. odtlačok pečiatky vystavovateľa faktúry;
25. slovná informácia "vyhotovenie faktúry odberateľom", ak odberateľ, ktorý je príjemcom tovaru alebo služby, vyhotovuje faktúru podľa platných právnych predpisov;
26. slovná informácia "prenesenie daňovej povinnosti", ak osobou povinnou platiť daň, je príjemca tovaru alebo služby;
27. slovná informácia: „Fakturácia za dodávku diela v rozsahu podľa Článok I bod 2 zmluvy č. 237/19/EUS“;
    1. Ak nie je v bode 1 tohto Článku uvedené inak, k čiastkovej faktúre podľa bodu 1, písm. a) tohto Článku musí byť priložený písomný záznam potvrdzujúci splnenie príslušného míľnika (ďalej ako „ZÁZNAM O SPLNENÍ MÍĽNIKA“), ktorý musí obsahovať minimálne nasledovné náležitosti:
28. označenie, že ide o ZÁZNAM O SPLNENÍ MÍĽNIKA podľa tohto bodu;
29. identifikačné údaje oboch ZMLUVNÝCH STRÁN;
30. OBJEDNÁVATEĽOM pridelené evidenčné číslo tejto ZMLUVY a číslo príslušnej objednávky OBJEDNÁVATEĽA;
31. mená a funkcie osôb oprávnených na potvrdenie ZÁZNAMU O SPLNENÍ MÍĽNIKA;
32. identifikáciu, stručný opis a rozsah míľnika;
33. vyhlásenie ZHOTOVITEĽA o tom, že míľnik je vykonaný riadne v súlade so ZMLUVOU a bez VÁD BRÁNIACICH PREVZATIU;
34. zoznam dokumentácie odovzdanej ZHOTOVITEĽOM OBJEDNÁVATEĽOVI v rámci míľnika (ak je aplikovateľné);
35. zoznam MINORITNÝCH VÁD vrátane chýbajúcej dokumentácie, ktorú je ZHOTOVITEĽ povinný odovzdať OBJEDNÁVATEĽOVI v rámci míľnika spolu s uvedením spôsobov a termínov ich odstránenia;
36. ďalšie informácie, ak sú potrebné pre riadne zdokumentovanie splnenia zmluvných povinností ZHOTOVITEĽA podľa príslušného míľnika;
37. podpisy oprávnených zástupcov oboch ZMLUVNÝCH STRÁN a dátum podpísania ZÁZNAMU O SPLNENÍ MÍĽNIKA oprávnenými zástupcami oboch ZMLUVNÝCH STRÁN;

Míľnik sa považuje za splnený dňom podpisu ZÁZNAMU O SPLNENÍ MÍĽNIKA oboma ZMLUVNÝMI STRANAMI.

1. **Konečná faktúra**
   1. ZMLUVNÉ STRANY sa dohodli, že pre účely tejto ZMLUVY sú čiastkové faktúry podľa bodu 1 písm. b) a c) tohto Článku konečnými faktúrami (ďalej spoločne len „KONEČNÁ FAKTÚRA“) a platba OBJEDNÁVATEĽA na základe KONEČNEJ FAKTÚRY je konečnou platbou (ďalej len „KONEČNÁ PLATBA“).
   2. OBJEDNÁVATEĽ je povinný uhradiť KONEČNÚ PLATBU po jej doručení OBJEDNÁVATEĽOVI spolu so všetkými prílohami, ktoré je ZHOTOVITEĽ povinný predložiť s KONEČNOU FAKTÚROU OBJEDNÁVATEĽOVI podľa ZMLUVY;
2. **Fakturácia za HW a SW Licencie**
   1. Ak súčasťou DIELA je aj dodanie štandardných softvérových produktov, ktoré nie sú vyvíjané osobitne pre účely tejto ZMLUVY, ZHOTOVITEĽ je povinný uviesť na príslušnej faktúre aj presný názov SW (podľa názvoslovia výrobcu SW), jeho verziu, release, jazykovú mutáciu a počet poskytnutých licencií a jeho cenu, resp. cenu za licencie. Zároveň je ZHOTOVITEĽ povinný bezodkladne poskytnúť OBJEDNÁVATEĽOVI na jeho žiadosť aj vyjadrenie k dodávanému softvéru, a prípadne aj ďalšie potrebné informácie, pre účely riadnej aplikácie prípadnej zrážky dane v zmysle platných predpisov.
   2. V prípade, ak súčasťou diela je aj dodanie HARDVÉRU (počítač, notebook, server a pod.), je ZHOTOVITEĽ povinný uviesť na príslušnej faktúre aj názov (model) dodaného HARDVÉRU a jeho výrobné číslo (Serial Number).
   3. V prípade, ak súčasťou HARDVÉRU sú predinštalované OEM softvérové produkty (napríklad operačný systém), je ZHOTOVITEĽ povinný uviesť na príslušnej faktúre, že spolu s HW (SN:xxx) sú dodané aj OEM softvérové produkty (ďalej aj ako „OEM SW“) a uviesť presný názov OEM SW (podľa názvoslovia výrobcu SW), verziu OEM SW, release OEM SW a jazykovú mutáciu OEM SW. ZHOTOVITEĽ je povinný predložiť najneskôr spolu s príslušnou faktúrou aj prehlásenie o tom, že dodaný SW je OEM verziou.
3. **Splatnosť faktúr**
   1. Lehota splatnosti každej čiastkovej faktúry podľa ZMLUVY je 30 dní odo dňa jej doručenia druhej ZMLUVNEJ STRANE. Pre vylúčenie pochybností sa ZMLUVNÉ STRANY dohodli, že za deň doručenia faktúry sa považuje deň doručenia faktúry v papierovej forme.
   2. Dňom splnenia peňažného záväzku je deň odpísania dlžnej sumy z účtu dlžníka v prospech účtu veriteľa. Pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, ako deň splnenia peňažného záväzku bude zmluvným partnerom za rovnako dohodnutých cenových a platobných podmienok akceptovaný nasledujúci prvý pracovný deň.
4. **Ostatné platobné podmienky**
   1. Ak faktúra nebude obsahovať náležitosti podľa tejto Zmluvy a náležitosti podľa platných právnych predpisov, je OBJEDNÁVATEĽ oprávnený vrátiť ju bez zaplatenia späť ZHOTOVITEĽovi na prepracovanie. V takom prípade sa plynutie lehoty splatnosti zastavuje a nová lehota splatnosti začína plynúť odznova odo dňa doručenia novej alebo opravenej faktúry. V tomto prípade ZHOTOVITEĽ nemá právo uplatniť voči objednávateľovi žiadne sankcie za omeškanie úhrady záväzku.
   2. ZHOTOVITEĽ zodpovedá za správnosť svojho bankového spojenia vo forme IBAN a SWIFT (BIC) uvedeného v ním vystavenej faktúre. Ak nie je bankové spojenie ZHOTOVITEĽA vo forme IBAN a SWIFT (BIC), ktoré je uvedené vo faktúre ZHOTOVITEĽA, zhodné s bankovým spojením dohodnutým v ZMLUVE, je OBJEDNÁVATEĽ oprávnený uhradiť fakturovanú sumu na bankové spojenie uvedené vo faktúre. OBJEDNÁVATEĽ nezodpovedá za škodu, ktorá môže vzniknúť v dôsledku uvedenia nesprávneho bankového spojenia vo faktúre vystavenej ZHOTOVITEĽOM. Ak však z takéhoto dôvodu vznikne škoda OBJEDNÁVATEĽOVI, má OBJEDNÁVATEĽ právo uplatniť si nárok na náhradu škody u ZHOTOVITEĽA.
   3. Všetky faktúry budú vystavené v mene EURO. Úhrada záväzkov oboch ZMLUVNÝCH STRÁN bude vykonaná v mene EURO.
   4. Bankové poplatky dlžníka znáša dlžník, bankové poplatky veriteľa znáša veriteľ. V prípade porušenia zmluvnej podmienky súvisiacej s úhradou znáša všetky bankové poplatky s tým spojené tá ZMLUVNÁ STRANA, ktorá porušenie zavinila.
   5. ZHOTOVITEĽ je povinný zaslať faktúry na adresu OBJEDNÁVATEĽA:

eustream, a.s.

Votrubova 11/A

821 09 Bratislava

Slovenská republika

* 1. ZMLUVNÉ STRANY sa dohodli, že postúpenie záväzkov a pohľadávok, vyplývajúcich z tejto Zmluvy, bez predchádzajúcej písomnej dohody s druhou zmluvnou stranou, je vylúčené. V opačnom prípade je taký prevod práv, resp. postúpenie pohľadávky neplatné.

# DAŇOVÉ ZÁLEŽITOSTI

***Ak má ZHOTOVITEĽ sídlo v SR, platí nasledovné ustanovenie 1:***

1. ZMLUVNÉ STRANY sú pri vysporiadaní svojich daňových povinností povinné postupovať podľa platných právnych predpisov s vylúčením možnosti prevzatia daňovej povinnosti za druhú ZMLUVNÚ STRANU.

***Ak má ZHOTOVITEĽ sídlo mimo SR, platia nasledovné ustanovenia 2 až 12:***

1. ZMLUVNÉ STRANY postupujú pri vysporiadaní svojich daňových povinností podľa platných a účinných právnych predpisov štátu, v ktorom sú rezidentmi, a v súlade s medzinárodnými právnymi normami. Možnosť prevziať daňové povinnosti za druhú ZMLUVNÚ STRANU je vylúčená.
2. Ak ZHOTOVITEĽ nie je rezidentom SR, je povinný predložiť OBJEDNÁVATEĽOVI úradne overené potvrdenie daňového (finančného) úradu o daňovom domicile (rezidencii), najneskôr do 10 dní odo dňa uzavretia ZMLUVY, ak tak neurobil pri uzavretí ZMLUVY. Pokiaľ úhrada v zmysle ZMLUVY má byť vykonaná pred uplynutím lehoty 10 dní odo dňa uzatvorenia ZMLUVY, potvrdenie je ZHOTOVITEĽ povinný predložiť k uzatvoreniu ZMLUVY, najneskôr k dátumu prvej platby.
3. Ak ZHOTOVITEĽ nie je rezidentom SR, je povinný predložiť čestné prehlásenie v ktorom vyhlási nasledovné skutočnosti:

* či má alebo nemá na území SR stálu prevádzkareň a prevádzkareň pre účely DPH v zmysle právnych predpisov platných v SR, resp. príslušnej zmluvy o zamedzení dvojitého zdanenia, alebo platných právnych predpisov pre oblasť DPH;
* či činnosti, ktoré sú predmetom ZMLUVY, vykonáva prostredníctvom tejto stálej prevádzkarne alebo prevádzkarne pre účely DPH, resp. ak je v predmete ZMLUVY zahrnuté aj dodanie SW alebo licencií, v čestnom prehlásení uvedie, kto je skutočným vlastníkom SW/licencií;
* či mu na základe ZMLUVY môže vzniknúť na území SR stála prevádzkareň, prevádzkareň pre účely DPH alebo daňová povinnosť zamestnancov alebo osôb pre neho pracujúcich na území SR v zmysle právnych predpisov platných v SR a/alebo príslušnej zmluvy o zamedzení dvojitého zdanenia, alebo platných právnych predpisov pre oblasť DPH;

Toto čestné prehlásenie je ZHOTOVITEĽ povinný predložiť OBJEDNÁVATEĽOVI najneskôr do 10 dní odo dňa uzavretia ZMLUVY, ak tak neurobil pri uzavretí ZMLUVY. Ak ZHOTOVITEĽOVI vznikne alebo zanikne na území SR stála prevádzkareň alebo prevádzkareň pre účely DPH po uzavretí ZMLUVY, je povinný o tejto skutočnosti bezodkladne písomne informovať OBJEDNÁVATEĽA.

1. Ak ZHOTOVITEĽ nie je rezidentom SR, ale bude realizovať predmet ZMLUVY prostredníctvom svojej organizačnej zložky umiestnenej na území SR, je povinný predložiť OBJEDNÁVATEĽOVI najneskôr do 10 dní odo dňa uzavretia ZMLUVY (ak tak neurobil pri uzavretí ZMLUVY) úradne overenú kópiu výpisu z Obchodného registra tejto organizačnej zložky, nie staršieho ako 3 mesiace.
2. Ak je ZHOTOVITEĽ rezidentom členského štátu Európskej únie alebo je rezidentom štátu tvoriaceho Európsky hospodársky priestor a má na území SR organizačnú zložku alebo stálu prevádzkareň, je povinný najneskôr do 10 dní odo dňa uzavretia ZMLUVY (ak tak neurobil pri uzavretí ZMLUVY) predložiť OBJEDNÁVATEĽOVI prehlásenie, že podlieha zdaneniu na území tohto členského štátu Európskej únie alebo štátu tvoriaceho Európsky hospodársky priestor z príjmov zo zdroja na území, ako aj mimo územia tohto členského štátu Európskej únie alebo štátu tvoriaceho Európsky hospodársky priestor, pričom ZHOTOVITEĽ nie je považovaný na území SR za daňovníka s neobmedzenou daňovou povinnosťou. ZHOTOVITEĽ je povinný predložiť OBJEDNÁVATEĽOVI aj potvrdenie/ úradne overené rozhodnutie vydané príslušným správcom dane na území SR o platení preddavkov na daň z príjmov právnických osôb.
3. ZHOTOVITEĽ, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, ale má na území SR organizačnú zložku alebo stálu prevádzkareň, je povinný predložiť OBJEDNÁVATEĽOVI úradne overené kópie osvedčenia o registrácii za platiteľa dane z príjmov na území SR a (právoplatného) rozhodnutia príslušného správcu dane o tom, že platí preddavky na daň podľa zákona o dani z príjmov platného a účinného v SR, najneskôr do 10 dní odo dňa uzavretia ZMLUVY, ak tak neurobil pri uzavretí ZMLUVY. V prípade, že ZHOTOVITEĽ predloží vyššie uvedené doklady včas, OBJEDNÁVATEĽ nezrazí príslušnú sumu na zabezpečenie dane, prípadne bude postupovať podľa toho, ako bude uvedené v rozhodnutí príslušného správcu dane.
4. Ak má ZHOTOVITEĽ, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, na území SR organizačnú zložku alebo stálu prevádzkareň a nepredloží rozhodnutie príslušného správcu dane o platení preddavkov na daň z príjmov OBJEDNÁVATEĽ zrazí z platieb príslušnú sumu na zabezpečenie dane alebo zrážku dane v súlade so zákonom o dani z príjmu platným a účinným v SR, resp. v súlade s príslušnou zmluvou o zamedzení dvojitého zdanenia, ktorá má prednosť pred týmto zákonom, a to v deň úhrady.
5. V prípade ZHOTOVITEĽA, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, je OBJEDNÁVATEĽ oprávnený zraziť z platieb príslušnú sumu na zabezpečenie dane alebo zrážku dane v súlade so zákonom o dani z príjmov platným a účinným v SR, resp. v súlade s príslušnou zmluvou o zamedzení dvojitého zdanenia, ktorá má prednosť pred týmto zákonom.
6. V prípade, že ZHOTOVITEĽ je na území SR registrovaným platiteľom DPH, je povinný predložiť OBJEDNÁVATEĽOVI aj úradne overenú kópiu osvedčenia o registrácii za platiteľa DPH s aktuálnym dátumom overenia. V prípade, že ZHOTOVITEĽ je registrovaným platiteľom DPH v inom členskom štáte Európskej únie a predmet ZMLUVY bude vykonávať ako platiteľ DPH registrovaný pre DPH v tomto inom členskom štáte Európskej únie (príslušný členský štát Európskej únie mu pridelil IČ DPH), je rovnako povinný predložiť OBJEDNÁVATEĽOVI aj úradne overenú kópiu osvedčenia o registrácii za platiteľa DPH v krajine, ktorá ho za platiteľa DPH zaregistrovala (ktorá mu pridelila IČ DPH, pod ktorým vykonáva predmet ZMLUVY).
7. V prípade, že ZHOTOVITEĽ bude realizovať predmet ZMLUVY prostredníctvom svojej organizačnej zložky umiestnenej na území SR alebo prevádzkarne pre účely DPH v zmysle platných právnych predpisov, pričom táto organizačná zložka alebo stála prevádzkareň je platiteľom DPH v SR, je ZHOTOVITEĽ povinný predložiť OBJEDNÁVATEĽOVI aj úradne overenú kópiu osvedčenia o registrácii za platiteľa DPH s aktuálnym dátumom overenia a na vyžiadanie OBJEDNÁVATEĽA aj potrebné čestné prehlásenia k správnemu uplatneniu odvodu/ uplatneniu práva na odpočítanie DPH.
8. Ak správca dane z akéhokoľvek dôvodu vráti ZHOTOVITEĽOVI zrazený a odvedený preddavok na zabezpečenie dane alebo zrážku dane prostredníctvom platiteľa dane, t.j. prostredníctvom OBJEDNÁVATEĽA, bude táto suma dane poukázaná na účet ZHOTOVITEĽA vo výške a v mene uvedenej v rozhodnutí príslušného správcu dane, maximálne však do výšky zrazenej dane v cudzej mene.

***Nasledovné ustanovenia bodov 13 až 20 platia bez ohľadu na to, či má ZHOTOVITEĽ sídlo v SR alebo mimo SR:***

1. ZMLUVNÉ STRANY sa zaväzujú akceptovať zmeny právnych predpisov SR týkajúcich sa daňových povinností ZMLUVNÝCH STRÁN súvisiacich so ZMLUVOU a rešpektovať ich aplikáciu počas doby ich platnosti. ZHOTOVITEĽ sa zaväzuje akúkoľvek zmenu vo svojom vzťahu k daňovým povinnostiam voči SR ihneď konzultovať s OBJEDNÁVATEĽOM a na vyžiadanie predložiť OBJEDNÁVATEĽOVI všetky podklady potrebné pre riadne vysporiadanie svojich daňových povinností.
2. ZHOTOVITEĽ sa zaväzuje, že nebude uplatňovať počas trvania tejto ZMLUVY osobitnú úpravu uplatňovania DPH na základe prijatia platby za dodanie tovaru alebo služby (ďalej len „osobitná úprava DPH“). V opačnom prípade je ZHOTOVITEĽ povinný nahradiť OBJEDNÁVATEĽOVI všetky náklady vrátane škôd, dodatočných platieb daní a sankcií, ktoré OBJEDNÁVATEĽOVI vzniknú v súvislosti s porušením povinnosti podľa predchádzajúcej vety ZHOTOVITEĽOM.
3. V prípade, ak ZHOTOVITEĽ je registrovaným platiteľom DPH v SR, vrátane zahraničnej osoby, ktorá má na území SR prevádzkareň registrovanú pre DPH, a faktúry za predmet ZMLUVY vystavuje pod identifikačným číslom DPH prideleným v SR, ZHOTOVITEĽ týmto vyhlasuje, že:
4. ku dňu podpisu ZMLUVY neexistujú dôvody, na základe ktorých by OBJEDNÁVATEĽ mal alebo mohol byť ručiteľom za daňovú povinnosť ZHOTOVITEĽA vzniknutú z DPH, ktorú ZHOTOVITEĽ OBJEDNÁVATEĽOVI vyúčtoval alebo vyúčtuje k cene podľa ZMLUVY, podľa ustanovení § 69 ods. 14 v nadväznosti na § 69b ZÁKON ZÁKONA O DPH;
5. v prípade, ak mu tak ukladá ZÁKON O DPH, podá k DPH riadne daňové priznanie a v prípade vzniku povinnosti zaplatiť DPH túto v dohodnutom termíne splatnosti odvedie miestne príslušnému správcovi dane;
6. v prípade, ak mu ZÁKON O DPH ukladá zaplatiť DPH, nemá akýkoľvek úmysel nezaplatiť DPH vzťahujúcu sa k predmetu plnenia podľa ZMLUVY, alebo úmysel krátiť túto DPH, či prípadne vylákať daňovú výhodu, a nemá úmysel dostať sa do postavenia, kedy túto DPH nebude môcť zaplatiť.
7. OBJEDNÁVATEĽ je oprávnený v prípade, že ZHOTOVITEĽ písomne nepotvrdí OBJEDNÁVATEĽOVI v čase vzniku daňovej povinnosti, že OBJEDNÁVATEĽOVI nevzniká povinnosť ručenia za DPH v zmysle § 69 ods. 14 ZÁKONA O DPH v zmysle vyššie uvedeného ustanovenia podľa bodu 15 tohto článku pozdržať úhradu sumy vo výške DPH z každej príslušnej faktúry vystavenej ZHOTOVITEĽOM, s čím ZHOTOVITEĽ výslovne súhlasí.
8. Ak je na strane ZHOTOVITEĽA združených viacero právnych subjektov a takéto združenie nie je samostatným právnym subjektom, je ZHOTOVITEĽ povinný bezodkladne, najneskôr však do 10 dní odo dňa uzavretia ZMLUVY alebo spolu s prvou faktúrou podľa tejto ZMLUVY podľa toho, čo nastane skôr (ak tak neurobil už pri uzavretí ZMLUVY), predložiť OBJEDNÁVATEĽOVI úradne overenú kópiu ZMLUVY O ZDRUŽENÍ uzavretú medzi ČLENMI ZDRUŽENIA, ktoré je ZHOTOVITEĽOM podľa tejto ZMLUVY, pričom v tejto ZMLUVE O ZDRUŽENÍ musí byť jednoznačne identifikovaný ČLEN ZDRUŽENIA, ktorý bude vystavovať všetky faktúry za práce, služby a/alebo dodávky vykonané v zmysle tejto ZMLUVY (článok I bod II, resp. aj iné ustanovenia ZMLUVY) v mene ZHOTOVITEĽA (t.j. v mene celého združenia, ktoré tvorí ZHOTOVITEĽA).
9. ZHOTOVITEĽ je zodpovedný za správnosť akýchkoľvek informácií a/alebo dokumentov, ktoré poskytne OBJEDNÁVATEĽOVI za účelom vysporiadania jeho daňových povinností, ako aj za ich včasné poskytnutie a ich aktualizáciu v prípade zmeny.
10. Bez ohľadu na čokoľvek iné uvedené v ZMLUVE, OBJEDNÁVATEĽ má voči ZHOTOVITEĽOVI nárok na náhradu akejkoľvek škody, ktorá mu vznikne v dôsledku porušenia povinnosti ZHOTOVITEĽA podľa tejto ZMLUVY a/alebo platných právnych predpisov a/alebo medzinárodných zmlúv alebo dohôd alebo porušenia akejkoľvek registračnej povinnosti ZHOTOVITEĽA v zmysle platných právnych predpisov SR pre oblasť daní, vrátane zrážky dane, zabezpečenia dane, DPH, pokuty a úrokov a iných prípadných daní, cla a sankcií, ktoré bude OBJEDNÁVATEĽ povinný v dôsledku uvedených skutočností zaplatiť a/alebo ktoré budú z rovnakého dôvodu OBJEDNÁVATEĽOVI vyrubené príslušným správcom dane v zmysle platných právnych predpisov a/alebo príslušných medzinárodných zmlúv alebo dohôd (napr. ak v dôsledku nesplnenia povinností ZHOTOVITEĽA podľa tohto článku OBJEDNÁVATEĽ nebude môcť splniť svoju oznamovaciu povinnosť voči príslušnému správcovi dane alebo nezrazí preddavok na zabezpečenie dane, neodvedie zrážku dane, alebo ak ZHOTOVITEĽ nesprávne použije režim prenesenia daňovej povinnosti na OBJEDNÁVATEĽA namiesto uplatnenia dane na výstupe a naopak, a pod.).
11. ZMLUVNÉ STRANY sa zaväzujú postupovať spoločne, informovať sa o svojich zámeroch, a zosúladiť svoje kroky voči svojim správcom dane tak, aby bol uplatnený jednotný DPH režim zo strany ZHOTOVITEĽA aj OBJEDNÁVATEĽA.

# LICENČNÉ USTANOVENIA A UŽÍVATEĽSKÉ PRÁVA

1. ZMLUVNÉ STRANY sa dohodli, že v prípade ak ZHOTOVITEĽ v rámci plnenia predmetu tejto ZMLUVY vytvorí a dodá a/alebo implementuje OBJEDNÁVATEĽOVI AUTORSKÉ DIELO, vo vzťahu ku ktorému ZHOTOVITEĽ je alebo bude oprávneným držiteľom akýchkoľvek práv duševného vlastníctva podľa príslušných aplikovateľných právnych predpisov, ZHOTOVITEĽ touto ZMLUVOU OBJEDNÁVATEĽOVI udeľuje právo na používanie AUTORSKÉHO DIELA, a to v rozsahu potrebnom pre realizáciu a riadne užívanie DIELA a/alebo AUTORSKÉHO DIELA (ďalej len „Licencia“). ZHOTOVITEĽ poskytuje OBJEDNÁVATEĽOVI Licenciu ako nevýhradnú, časovo neobmedzenú a bez územného obmedzenia. ZHOTOVITEĽ súčasne týmto udeľuje OBJEDNÁVATEĽOVI aj právo na poskytnutie súhlasu tretím stranám na použitie AUTORSKÉHO DIELA, ku ktorému je ZHOTOVITEĽ držiteľom alebo poskytovateľom práv na jeho používanie, a to v rozsahu udelenej Licencie.
2. ZMLUVNÉ STRANY sa ďalej dohodli, že OBJEDNÁVATEĽ má právo AUTORSKÉ DIELO, ako aj technické riešenia v ňom zachytené alebo zobrazené, meniť, upravovať, modifikovať alebo rozširovať ich funkcionalitu, má právo na vyhotovenie rozmnoženín AUTORSKÉHO DIELA pre účely vlastného použitia u OBJEDNÁVATEĽA alebo archivácie a na spracovanie AUTORSKÉHO DIELA jeho spojením s iným dielom, ako aj zaradenie AUTORSKÉHO DIELA do súborného diela, pričom vykonaním takýchto úprav alebo zmien môže poveriť aj tretiu osobu. Pre vylúčenie pochybností sa zmluvné strany dohodli, že ak AUTORSKÉ DIELO zahŕňa SOFTVÉR dodaný ZHOTOVITEĽOM podľa tejto ZMLUVY, OBJEDNÁVATEĽ má právo na vykonanie akejkoľvek zmeny, úpravy, modifikácie alebo rozšírenie funkcionality takéhoto SOFTVÉRU, napríklad formou jeho UPGRADU alebo UPDATU, a to buď sám alebo vykonaním takejto zmeny môže poveriť tretiu osobu. Takto zmenené AUTORSKÉ DIELO a technické riešenia v ňom obsiahnuté však môže OBJEDNÁVATEĽ využívať výlučne pre svoju vlastnú potrebu, najmä na účely realizácie a riadneho užívania DIELA a/alebo AUTORSKÉHO DIELA.
3. ZMLUVNÉ STRANY sa tiež dohodli, že ZHOTOVITEĽ sa zaväzuje poskytnúť OBJEDNÁVATEĽOVI aj všetky zdrojové kódy SOFTVÉRU, ktorý bol dodaný ZHOTOVITEĽOM podľa tejto ZMLUVY, v editovateľnej textovej forme tak, aby bolo možné vykonávať zmeny, úpravy, modifikácie alebo rozšírenia funkcionality takéhoto SOFTVÉRU, napríklad formou jeho UPGRADU, alebo UPDATU. V prípade ak ZHOTOVITEĽ zabezpečí akúkoľvek časť SOFTVÉRU v rámci dodaného DIELA a/alebo AUTORSKÉHO DIELA akýmikoľvek prístupovými údajmi (napr. menom, heslom), je povinný tieto prístupové údaje odovzdať OBJEDNÁVATEĽOVI najneskôr pri PREVZATÍ príslušnej časti DIELA v zmysle článku Článok IX tejto ZMLUVY.
4. Všetky práva duševného vlastníctva vlastnené a/alebo vytvorené ZHOTOVITEĽOM podľa tejto ZMLUVY zostávajú výlučným vlastníctvom ZHOTOVITEĽA. Pre vylúčenie pochybností, dokumentáciu, ktorú ZHOTOVITEĽ poskytuje podľa tejto ZMLUVY, prevádza ZHOTOVITEĽ do vlastníctva OBJEDNÁVATEĽA.
5. V prípade, že v rámci vykonaného DIELA podľa tejto ZMLUVY ZHOTOVITEĽ dodá a/alebo implementuje AUTORSKÉ DIELO, vo vzťahu ku ktorému ZHOTOVITEĽ nie je držiteľom alebo poskytovateľom práv na jeho používanie, je ZHOTOVITEĽ povinný zabezpečiť práva na jeho používanie (u príslušného držiteľa alebo poskytovateľa týchto práv) pre OBJEDNÁVATEĽA v rozsahu podľa bodu 6 tohto článku ZMLUVY. Splnenie tejto povinnosti je ZHOTOVITEĽ povinný OBJEDNÁVATEĽOVI riadne preukázať pred odovzdaním DIELA a/alebo AUTORSKÉHO DIELA. Nesplnenie tejto povinnosti sa považuje za podstatné porušenie tejto ZMLUVY a môže byť dôvodom na neprevzatie DIELA resp. jeho časti OBJEDNÁVATEĽOM z dôvodu neúplnosti.
6. ZHOTOVITEĽ prehlasuje, že má práva na AUTORSKÉ DIELO a plnením predmetu tejto ZMLUVY neporušuje žiadne práva duševného vlastníctva iných osôb a je oprávnený s prípadnými právami duševného vlastníctva nakladať, inak zodpovedá za škodu tým spôsobenú. ZHOTOVITEĽ sa súčasne zaväzuje na vlastné náklady vykonať všetky účinné opatrenia na ochranu svojich práv duševného vlastníctva, ako aj ochranu práv vyplývajúcich OBJEDNÁVATEĽOVI z poskytnutej Licencie, k čomu sa OBJEDNÁVATEĽ zaväzuje poskytnúť ZHOTOVITEĽOVI potrebnú súčinnosť.
7. Ak je proti OBJEDNÁVATEĽOVI začaté akékoľvek konanie alebo vznesený akýkoľvek nárok v súvislosti s porušením práv na AUTORSKÉHO DIELO, OBJEDNÁVATEĽ o tom bez zbytočného odkladu písomne informuje ZHOTOVITEĽA. ZHOTOVITEĽ má právo viesť na svoje vlastné náklady a podľa svojho uváženia takéto konanie alebo rokovanie o vznesenom nároku, vrátane rokovania o urovnaní uvedeného konania alebo nároku. OBJEDNÁVATEĽ nevykoná uznanie, ktoré by mohlo nepriaznivo ovplyvniť akékoľvek takéto konanie alebo nárok. OBJEDNÁVATEĽ na žiadosť ZHOTOVITEĽA poskytne ZHOTOVITEĽOVI všetku primeranú súčinnosť pri vedení takéhoto konania alebo nároku. V prípade akéhokoľvek skutočného alebo údajného porušenia práv podľa tohto bodu OBJEDNÁVATEĽOM, je ZHOTOVITEĽ povinný na vlastné náklady získať Licenciu tak, aby ďalej už nedochádzalo k žiadnemu porušovaniu práv a poskytnúť OBJEDNÁVATEĽOVI Licenciu na riadne užívanie predmetu ZMLUVY.
8. Odmena za poskytnutie oprávnení podľa predchádzajúcich bodov je zahrnutá v ZMLUVNEJ CENE v zmysle článku Článok XIII ZMLUVY.

# KYBERNETICKÁ BEZPEČNOSŤ

* + - 1. OBJEDNÁVATEĽ ako prevádzkovateľ základnej služby podľa ust. § 3 písm. k) ZoKB, zaradený do registra prevádzkovateľov základných služieb v zmysle ust. § 17 ods. 2 písm. a) ZoKB, je podľa ust. § 19 ods. 2 ZoKB povinný uzatvoriť s dodávateľom na výkon činností, ktoré priamo súvisia s prevádzkou sietí a informačných systémov prevádzkovateľa základnej služby, zmluvu o zabezpečení plnenia bezpečnostných opatrení a notifikačných povinností podľa ZoKB.
      2. V súlade s ust. § 8 a spôsobom podľa § 6 Vyhlášky o bezpečnostných opatreniach, OBJEDNÁVATEĽ na základe kategorizácie ES (ako je definovaný v tejto ZMLUVE) a na základe analýzy rizík činností, prác a služieb dodávaných podľa tejto Zmluvy, touto ZMLUVOU stanovuje nasledovné povinnosti ZHOTOVITEĽA v oblasti kybernetickej bezpečnosti:
    1. ZHOTOVITEĽ sa zaväzuje dodržiavať bezpečnostné politiky a bezpečnostné opatrenia špecifikované v Prílohe č. 6 tejto ZMLUVY (ďalej len „Bezpečnostné politiky a opatrenia na zabezpečenie kybernetickej bezpečnosti“), v rozsahu činností tam uvedených, a svojím podpisom tejto ZMLUVY vyjadruje s nimi svoj súhlas,
    2. ZHOTOVITEĽ sa zaväzuje chrániť všetky informácie poskytnuté mu OBJEDNÁVATEĽOM v rámci plnenia tejto ZMLUVY v rozsahu, spôsobom a za podmienok stanovených pre ochranu dôverných informácií v Článku XXV. tejto ZMLUVY (ďalej len „Sprístupnené informácie“),
    3. ZHOTOVITEĽ sa zaväzuje bezodkladne informovať OBJEDNÁVATEĽA o každej zmene v Zozname osôb s prístupom k informáciám a údajom OBJEDNÁVATEĽA (ďalej len „Oprávnená osoba ZHOTOVITEĽA“), ktorý je Prílohou č. 8 tejto ZMLUVY (ďalej tiež ako „Zoznam osôb s prístupom k informáciám“), a to najneskôr 10 dní pred uskutočnením tejto zmeny elektronickou formou vo formáte PDF doručenou elektronickou poštou na nasledovnú emailovú adresu OBJEDNÁVATEĽA: [*cybersec@eustream.sk*](mailto:cybersec@eustream.sk); ZHOTOVITEĽ sa súčasne zaväzuje zabezpečiť a preukázateľne informovať OBJEDNÁVATEĽA o podpise vyjadrenia o zachovávaní mlčanlivosti každou Oprávnenou osobou ZHOTOVITEĽA po zmene Zoznamu oprávnených osôb v zmysle predchádzajúcej vety, a to minimálne v rovnakom rozsahu a za rovnakých podmienok ako je stanovené v Dohode o zachovávaní mlčanlivosti uzavretej medzi ZMLUVNÝMI STRANAMI v súlade s Článkom XXV. tejto ZMLUVY;
    4. V prípade, ak ZHOTOVITEĽ v súvislosti s plnením a pre účely tejto ZMLUVY bude využívať prístup do počítačovej siete OBJEDNÁVATEĽA prostredníctvom siete Internet, ZHOTOVITEĽ sa zaväzuje najneskôr v deň uzavretia tejto ZMLUVY súčasne uzavrieť s OBJEDNÁVATEĽOM Zmluvu o pripojení externých subjektov, a to podľa vzoru uvedeného v Prílohe č. 4 tejto ZMLUVY;
    5. ZHOTOVITEĽ sa zaväzuje v priebehu plnenia predmetu tejto ZMLUVY umožniť OBJEDNÁVATEĽOVI kontrolu plnenia jeho povinností súvisiacich s kybernetickou bezpečnosťou, a to ako v Mieste dodania, tak aj v priestoroch ZHOTOVITEĽA, a to za podmienok a spôsobom dohodnutým v  Článok XVIII tejto ZMLUVY.
    6. Po ukončení účelu, pre ktorý boli Sprístupnené informácie odovzdané, alebo po zániku tejto ZMLUVY sa ZHOTOVITEĽ zaväzuje po doručení písomnej žiadosti OBJEDNÁVATEĽA bez zbytočného odkladu odovzdať všetky originálne hmotné nosiče Sprístupnených informácií v písomnej alebo elektronickej podobe OBJEDNÁVATEĽOVI, pričom zákonné povinnosti ZMLUVNÝCH STRÁN týkajúce sa archivácie Sprístupnených informácií v súlade s právnymi predpismi týmto nie sú dotknuté. V prípade, že písomná žiadosť podľa predchádzajúcej vety nebude ZHOTOVITEĽOVI doručená v dobe deväťdesiatich (90) dní po zrušení účelu, pre ktorý boli Sprístupnené informácie poskytnuté, alebo po zániku tejto ZMLUVY, je ZHOTOVITEĽ povinný originálne hmotné nosiče Sprístupnených informácií bezodkladne bezpečne zlikvidovať, ak nejde o prípady, v ktorých by likvidácia Sprístupnených informácií bola v rozpore so zákonom ustanovenou dobou uchovávania údajov alebo inou právnou povinnosťou ustanovenou ZHOTOVITEĽOVI všeobecne záväznými právnymi predpismi, od ktorých sa ZMLUVNÉ STRANY nemôžu odchýliť. Likvidáciou Sprístupnených informácií sa rozumie ich trvalé (ireverzibilné) vymazanie z ich fyzických nosičov alebo likvidácia samotných fyzických nosičov týchto informácií, a to vrátane všetkých existujúcich kópií. Ak ZHOTOVITEĽOVI vznikne povinnosť vrátiť alebo zlikvidovať Sprístupnené informácie, vráti alebo zlikviduje všetky Sprístupnené informácie, ako aj všetky deriváty vytvorené spracúvaním Sprístupnených informácií alebo na základe jeho výsledkov, a zabezpečí, aby všetky Sprístupnené informácie, vrátane ich kópií, ktoré mu boli v súvislosti s touto ZMLUVOU poskytnuté alebo ktoré získal pri plnení tejto ZMLUVY, boli vymazané zo všetkých sietí, informačných systémov a zariadení ZHOTOVITEĽA. ZHOTOVITEĽ na žiadosť OBJEDNÁVATEĽA písomne potvrdí likvidáciu alebo vrátenie Sprístupnených informácií v ich plnom rozsahu, ktoré obsahuje dátum,  čas a spôsob ich likvidácie alebo vrátenia.
    7. ZHOTOVITEĽ je povinný informovať OBJEDNÁVATEĽA o každom kybernetickom bezpečnostnom incidente a o všetkých skutočnostiach majúcich vplyv na zabezpečenie kybernetickej bezpečnosti, a to spôsobom a v rozsahu stanovenom v Prílohe č. 7 tejto ZMLUVY;
    8. ZHOTOVITEĽ je tiež povinný bezodkladne informovať OBJEDNÁVATEĽA o akýchkoľvek excesoch z riadneho plnenia tejto ZMLUVY, najmä (no nielen) o okolnostiach týkajúcich sa závažného porušenia povinnosti ZHOTOVITEĽA v zmysle tejto ZMLUVY, ktoré môže mať vplyv na bezpečnosť sietí a informačných systémov OBJEDNÁVATEĽA. Následky uvedených excesov a príčiny ich vzniku odstraňujú ZMLUVNÉ STRANY spoločne prostredníctvom účinných ochranných alebo nápravných opatrení,

# PRÁVO AUDITU

1. OBJEDNÁVATEĽ má právo vykonať u ZHOTOVITEĽA audit alebo kontrolu plnenia DIELA a dodržiavania záväzkov vyplývajúcich z tejto ZMLUVY a požiadaviek právnych predpisov zameraných na zabezpečenie kybernetickej bezpečnosti v zmysle ZoKB. OBJEDNÁVATEĽ môže vykonaním auditu alebo kontroly poveriť tretiu stranu, ktorá bude zaviazaná povinnosťou mlčanlivosti v rozsahu, v akom je k mlčanlivosti zaviazaný OBJEDNÁVATEĽ. ZHOTOVITEĽ poskytne OBJEDNÁVATEĽOVI všetky potrebné informácie a podklady na preukázanie preukázanie súladu s touto ZMLUVOU, ako aj súladu s požiadavkami ZoKB a Vyhláškou (ďalej len „Relevantná dokumentácia“). Audit je vykonávaný spravidla raz za rok, a ak to OBJEDNÁVATEĽ považuje za potrebné, môže byť vykonaný aj častejšie. Kontroly sú vykonávané nepravidelne podľa uváženia OBJEDNÁVATEĽA.
2. V priebehu auditu poskytuje ZHOTOVITEĽ OBJEDNÁVATEĽOVI a/alebo OBJEDNÁVATEĽOM poverenému audítorovi náležitú súčinnosť, najmä:
   1. Relevantnú dokumentáciu, najmä interné smernice a iné relevantné predpisy, komunikáciu medzi OBJEDNÁVATEĽOM a ZHOTOVITEĽOM zaznamenanú podľa tejto ZMLUVY, zmluvy medzi ZHOTOVITEĽOM a SUBDODÁVATEĽMI a iné podklady preukazujúce riadne plnenie požiadaviek vyplývajúcich z príslušných právnych predpisov a tejto ZMLUVY,
   2. ďalšie informácie vyžiadané OBJEDNÁVATEĽOM a týkajúce sa plnenia predmetu tejto ZMLUVY ZHOTOVITEĽOM, a to bez zbytočného odkladu, najneskôr však do 5 pracovných dní od doručenia žiadosti OBJEDNÁVATEĽA,
   3. zodpovedajúce priestory, kancelársku techniku a inú podporu počas vykonávania auditu, pokiaľ to OBJEDNÁVATEĽ požaduje,
   4. na žiadosť prístup do všetkých informačných systémov a sietí ZHOTOVITEĽA alebo SUBDODÁVATEĽA,
3. Audit u ZHOTOVITEĽA alebo SUBDODÁVATEĽA, ktorý musí byť písomne oznámený s dostatočným časovým predstihom, nesmie neprimerane zasahovať do činností ZHOTOVITEĽA alebo SUBDODÁVATEĽA. OBJEDNÁVATEĽ sa zaväzuje zachovávať mlčanlivosť o všetkých skutočnostiach zistených počas auditu okrem informácií potrebných na uplatňovanie práv OBJEDNÁVATEĽA voči ZHOTOVITEĽOVI alebo SUBDODÁVATEĽOVI, prípadne v rozsahu potrebnom na uplatňovanie práv OBJEDNÁVATEĽA voči tretím stranám (napríklad voči štátnym orgánom).
4. Náklady, ktoré v súvislosti s auditom vzniknú OBJEDNÁVATEĽOVI, znáša OBJEDNÁVATEĽ, ak tieto náklady nie sú spojené s porušením povinnosti zo strany ZHOTOVITEĽA. Náklady, ktoré v súvislosti s auditom vzniknú ZHOTOVITEĽOVI, znáša ZHOTOVITEĽ.
5. OBJEDNÁVATEĽ je oprávnený okrem plánovaných auditov vykonávať aj náhodné kontroly zamerané na dodržiavanie podmienok tejto ZMLUVY zo strany ZHOTOVITEĽA. ZHOTOVITEĽ je na tento účel povinný umožniť OBJEDNÁVATEĽOVI vstup do svojich priestorov a poskytnúť mu potrebnú súčinnosť; ustanovenia tejto ZMLUVY o audite sa použijú v primeranom rozsahu aj na SUBDODÁVATEĽA.
6. Neumožnenie vykonania auditu alebo kontroly OBJEDNÁVATEĽOVI (alebo ním poverenej tretej strane) ZHOTOVITEĽOM alebo SUBDODÁVATEĽOM sa považuje za podstatné porušenie ZMLUVY na strane ZHOTOVITEĽA.

# ZODPOVEDNOSŤ

* 1. ZMLUVNÁ STRANA, ktorá poruší svoje zmluvné povinnosti alebo akýkoľvek záväzok vyplývajúci z tejto ZMLUVY (povinná strana), je zodpovedná za škodu, ktorú takto spôsobí druhej ZMLUVNEJ STRANE (oprávnená strana), a je povinná ju nahradiť oprávnenej strane. Avšak nepriame a následné škody ako strata zisku sú vylúčené, toto vylúčenie sa nevzťahuje na škody spôsobené hrubou nedbanlivosťou alebo úmyselným konaním.
  2. Bez ohľadu na čokoľvek iné dohodnuté v tejto ZMLUVE, zodpovednosť ZHOTOVITEĽA v súvislosti s touto ZMLUVOU je limitovaná do výšky 100% ZMLUVNEJ CENY s výnimkou škôd spôsobených hrubou nedbanlivosťou alebo úmyselným konaním.

# OKOLNOSTI VYLUČUJÚCE ZODPOVEDNOSŤ

1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
2. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
3. ZMLUVNÁ STRANA nenesie zodpovednosť za nesplnenie svojich povinností, vyplývajúcich zo Zmluvy, ak preukáže, že:
   * nesplnenie nastalo následkom mimoriadnych nepredvídateľných a neodvrátiteľných udalostí, a
   * prekážky ani ich následky nebolo možné v čase uzatvárania Zmluvy predvídať, a
   * prekážkam ani ich následkom sa nedalo zabrániť, vyhnúť ani ich prekonať.
4. ZMLUVNÁ STRANA, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo záväzkového vzťahu, je povinná oznámiť druhej ZMLUVNEJ STRANE povahu prekážky, ktorá jej bráni alebo bude brániť v plnení povinnosti, a informovať o jej dôsledkoch. Správa sa musí podať bez zbytočného odkladu po tom, čo sa povinná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú stranu nahradiť škodu, ktorej sa mohlo včasným oznámením predísť.
5. Účinky okolností vylučujúcich zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené.
6. Okolnosti vylučujúce zodpovednosť oslobodzujú povinnú stranu od povinnosti nahradiť škodu, uhradiť zmluvnú pokutu a iné zmluvne dohodnuté sankcie.
7. O dobu trvania okolností vylučujúcich zodpovednosť sa predlžuje čas plnenia tak, aby bol pre oprávnenú stranu prijateľný. Počas tejto doby sa odopiera oprávnenej strane právo, ak existovalo, na odstúpenie od Zmluvy.
8. Ak okolnosti vylučujúce zodpovednosť trvajú dlhšie ako 6 mesiacov, ktorákoľvek zo ZMLUVNÝCH STRÁN je oprávnená jednostranne od Zmluvy odstúpiť.

# POISTENIE

1. ZHOTOVITEĽ prehlasuje, že má pre svoju ochranu uzavretú poistnú zmluvu pre poistenie zodpovednosti za škodu spôsobenú v súvislosti s výkonom svojej podnikateľskej činnosti na krytie škôd, ktoré môže ZHOTOVITEĽ spôsobiť pri plnení tejto ZMLUVY, na majetku a zdraví osôb bez ohľadu na to, či ide o OBJEDNÁVATEĽA alebo o tretie osoby, vrátane (ale nie výlučne) zodpovednosti za škodu spôsobenú vadnou prácou a/alebo vadným výrobkom a zodpovednosti za škodu na životnom prostredí (ďalej len “Poistené riziká“), s poistnou sumou do výšky najmenej 500 000 EUR (slovom: päťstotisíc eur) na jednu a všetky poistné udalosti počas poistného obdobia ktorým bude 1 kalendárny rok (ďalej len „Poistná zmluva“).
2. ZHOTOVITEĽ sa zaväzuje udržiavať v platnosti Poistnú zmluvu tak, aby Poistené riziká boli kontinuálne kryté poistením dojednaným touto Poistnou zmluvou počas celej doby účinnosti tejto ZMLUVY. ZHOTOVITEĽ je povinný poskytnúť kópiu Poistnej zmluvy alebo potvrdenia príslušnej poisťovne o uzavretí Poistnej zmluvy (ďalej len “Poistný certifikát“), a to najneskôr do 30 dní odo dňa uzavretia tejto ZMLUVY.
3. Ak ZHOTOVITEĽ uzatvorí novú poistnú zmluvu, ktorou dojedná poistenia v rozsahu Poistnej zmluvy alebo predĺži platnosť Poistnej zmluvy počas účinnosti tejto ZMLUVY na vyššie uvedené Poistené riziká, je povinný predložiť OBJEDNÁVATEĽOVI kópiu tejto novej poistnej zmluvy alebo Poistný certifikát preukazujúceho splnenie požiadaviek na poistenie v rozsahu Poistnej zmluvy bezodkladne, avšak nie neskôr ako 10 pracovných dní, po nadobudnutí účinnosti novej alebo predĺženej Poistnej zmluvy.
4. Nesplnenie ktorejkoľvek povinnosti vyplývajúcej z tohto článku sa považuje za podstatné porušenie zmluvných povinností ZHOTOVITEĽA

# ZÁRUKA

1. ZHOTOVITEĽ zodpovedá za to, že DIELO bude zhotovené v súlade s podmienkami tejto ZMLUVY, vrátene jej príloh a že počas záručnej doby bude mať vlastnosti, dojednané v tejto ZMLUVE.
2. ZHOTOVITEĽ zodpovedá za vady, ktoré má DIELO v čase jeho odovzdania a prevzatia. ZHOTOVITEĽ zodpovedá za vady DIELA vzniknuté aj po tomto čase, ak boli spôsobené porušením jeho povinností. ZHOTOVITEĽ zodpovedá aj za vady DIELA v rozsahu záruky za akosť.
3. Za vady DIELA sa pre účely PREVZATIA považuje aj chýbajúca alebo neúplná dokumentácia, ktorú je ZHOTOVITEĽ povinný predložiť podľa tejto ZMLUVY a podmienok zhotovenia DIELA.
4. ZHOTOVITEĽ poskytuje OBJEDNÁVATEĽOVI záruku na DIELO v trvaní 24 mesiacov. Záručná doba začína plynúť odo dňa protokolárneho prevzatia DIELA OBJEDNÁVATEĽOM (podpisom PREBERACEJ SPRÁVY oboma ZMLUVNÝMI STRANAMI). Záručná doba však neplynie v období, počas ktorého OBJEDNÁVATEĽ nemohol DIELO užívať pre vady.
5. V prípade, ak sa na DIELE vyskytnú v záručnej dobe vady, má OBJEDNÁVATEĽ právo počas trvania záručnej doby na odstránenie týchto vád ZHOTOVITEĽOM bez akýchkoľvek nárokov ZHOTOVITEĽA. ZHOTOVITEĽ sa zaväzuje reklamované vady odstrániť najneskôr do 30 dní od doručenia písomnej reklamácie OBJEDNÁVATEĽA o vzniku vady. Za písomnú reklamáciu OBJEDNÁVATEĽA sa považuje aj reklamácia zaslaná ZHOTOVITEĽOVI elektronickou poštou na emailovú adresu: [●].

# ZMLUVNÉ SANKCIE

1. V prípade nedodržania ktoréhokoľvek z Míľnikov č. 2 alebo 3 dohodnutých v Článku II bod 3 tejto ZMLUVY je OBJEDNÁVATEĽ oprávnený (bez dokazovania zavinenia a škôd) vyúčtovať ZHOTOVITEĽOVI zmluvnú pokutu vo výške 0,2% z ceny DIELA za každý, aj začatý deň omeškania, a to osobitne za každý z uvedených Míľnikov, avšak max. do celkovej súhrnnej výšky 20% ZMLUVNEJ CENY.
2. Ak ZHOTOVITEĽ ani po vykonaní opakovaného 72 hodinového testu v zmysle článku Článok VIII.78 tejto ZMLUVY nepreukáže, že ES1 je schopný prevádzky vo výkonovom a regulačnom rozsahu uvedenom v bode Článok VIII.6 Článku VIII ZMLUVY, je OBJEDNÁVATEĽ oprávnený (bez dokazovania zavinenia a škôd) vyúčtovať ZHOTOVITEĽOVI zmluvnú pokutu vo výške 500 000,- EUR / slovom: päťstotisíc eur/.
3. Okrem toho, OBJEDNÁVATEĽ má právo vyúčtovať ZHOTOVITEĽOVI zmluvnú pokutu v nižšie definovaných prípadoch a v nižšie definovanej výške:
4. 500,- EUR / slovom: tisíc eur/ za porušenie predpisov BOZP, PO, predpisov na ochranu životného prostredia a predpisov upravujúcich nakladanie s odpadmi, osobitne za každé porušenie zvlášť;
5. 500,- EUR / slovom: tisíc eur/ za porušenie práv z priemyselného vlastníctva, práv z duševného vlastníctva alebo obdobných práv ako aj za porušenie povinnosti zachovávania tajomstva a za zverejnenie a reklamu bez súhlasu OBJEDNÁVATEĽA, osobitne za každé jedno porušenie zvlášť;
6. 100,- EUR / slovom: sto eur/ za každý deň omeškania ZHOTOVITEĽA s odstránením reklamovanej vady DIELA podľa Článok XXII tejto ZMLUVY, po márnom uplynutí lehoty upravenej v Článok XXII bod 5. ZMLUVY za každý deň omeškania, a to za každú neodstránenú reklamovanú vadu zvlášť.
7. V prípade omeškania so splnením peňažného záväzku má veriteľ právo fakturovať dlžníkovi úrok z omeškania vo výške 0,02% z dlžnej čiastky za každý deň omeškania.
8. Povinná ZMLUVNÁ STRANA nie je v omeškaní, ak nemôže splniť svoju povinnosť v dôsledku omeškania oprávnenej ZMLUVNEJ STRANY.
9. Bez ohľadu na iné ustanovenia ZMLUVY, v prípade omeškania ZHOTOVITEĽA má OBJEDNÁVATEĽ nárok na náhradu škody popri zaplatenej zmluvnej pokute.
10. Celková súhrnná výška zmluvných sankcií nepresiahne 40% ZMLUVNEJ CENY.

# ODSTÚPENIE OD ZMLUVY

1. Ktorákoľvek ZMLUVNÁ STRANA je oprávnená odstúpiť od tejto ZMLUVY iba v prípadoch:
2. výslovne stanovených ZMLUVOU;
3. ak druhá ZMLUVNÁ STRANA podstatným spôsobom poruší ZMLUVU;
4. ak okolnosti vylučujúce zodpovednosť podľa Článku XX ZMLUVY trvajú nepretržite dlhšie ako 6 mesiacov
5. stanovených všeobecne záväzným právnym predpisom.
6. Podstatným porušením sa pre účely tejto ZMLUVY rozumie:
7. porušenie zmluvnej povinnosti, ktoré je v tejto ZMLUVE výslovne označené ako podstatné porušenie ZMLUVY, alebo
8. také porušenie ZMLUVY, ak povinná strana (t.j. ZMLUVNÁ STRANA porušujúca ZMLUVU):

* vedela v čase porušenia ZMLUVY, alebo
* mala vedieť s prihliadnutím na všetky okolnosti, ktoré jej boli známe v čase porušenia tejto ZMLUVY, alebo
* mohla vedieť s prihliadnutím na všetky na okolnosti, ktoré jej mali byť známe v čase porušenia ZMLUVY pri vynaložení náležitej odbornej starostlivosti,

že oprávnená strana (t.j. druhá ZMLUVNÁ STRANA, ktorá ZMLUVU neporušila) nebude mať na takomto plnení záujem, alebo

1. porušenie akejkoľvek inej povinnosti v zmysle ZMLUVY povinnou ZMLUVNOU STRANOU, ak k náprave nedôjde ani po uplynutí dodatočnej lehoty 30 dní, poskytnutej oprávnenou stranou v písomnej výzve na odstránenie tohto porušenia.
2. OBJEDNÁVATEĽ môže odstúpiť od ZMLUVY aj v týchto prípadoch:
   1. Ak odmietne prevzatie ES podľa bodu 2.1 Článku IX ZMLUVY.
   2. Ak ZHOTOVITEĽ poruší svoju povinnosť podľa Článku XXI ZMLUVY.
   3. Ak výška zmluvných sankcií podľa Článku XXIII, bod 1 uplatnených OBJEDNÁVATEĽOM voči ZHOTOVITEĽOVI, dosiahne spolu 20% ZMLUVNEJ CENY.
   4. Ak to OBJEDNÁVATEĽOVI ukladá alebo umožňuje ZÁKON O VO alebo akýkoľvek iný právny predpis, ktorý je OBJEDNÁVATEĽ povinný dodržiavať.
   5. Ak u ZHOTOVITEĽA nastane:
   6. INSOLVENČNÁ UDALOSŤ alebo
   7. PREKÁŽKA PLNENIA ZMLUVY, za ktorú zodpovedá ZHOTOVITEĽ a ktorá trvá viac ako 1 mesiac.
3. Odstúpenie od ZMLUVY sa musí vykonať písomne a musí byť doručené druhej ZMLUVNEJ STRANE. Odstúpenie od ZMLUVY nadobúda právne účinky dňom doručenia oznámenia o odstúpení od ZMLUVY druhej ZMLUVNEJ STRANE.
4. V prípade, ak jedna zo Zmluvných strán odstúpi od časti Zmluvy, odstupujúca Zmluvná strana musí výslovne uviesť, že odstupuje len od časti Zmluvy, pričom je povinná špecifikovať tú časť Zmluvy, ktorá sa týka odstúpenia.
5. ZMLUVNÉ STRANY sa dohodli, že v prípade odstúpenia od ZMLUVY ako celku OBJEDNÁVATEĽOM si ZMLUVNÉ STRANY navzájom vrátia všetky poskytnuté plnenia a platby. Ak nie je možné plnenie vrátiť ZHOTOVITEĽOVI, uhradí OBJEDNÁVATEĽ ZHOTOVITEĽOVI za príslušné plnenie iba sumu, o ktorú sa OBJEDNÁVATEĽ takýmto plnením obohatil s ohľadom na mieru rozpracovanosti takého plnenia.
6. Odstúpenie od ZMLUVY sa nedotýka nárokov na náhradu škody vzniknutej porušením tejto ZMLUVY, nárokov na zaplatenie zmluvných pokút, ani zmluvných ustanovení týkajúcich sa voľby práva, riešenia sporov medzi ZMLUVNÝMI STRANAMI a iných ustanovení, ktoré podľa prejavenej vôle ZMLUVNÝCH STRÁN alebo vzhľadom na svoju povahu majú trvať aj po ukončení tejto ZMLUVY.
7. OBJEDNÁVATEĽ má právo odstúpiť od ZMLUVY aj ohľadne plnenia, ktoré už bolo prijaté, alebo pri ktorom ešte nenastalo omeškanie, ak toto plnenie nemá (vzhľadom na svoju povahu) pre OBJEDNÁVATEĽA hospodársky význam bez zvyšku plnenia, pri ktorom nastalo omeškanie, alebo neplnenie záväzku ako celku znamená podstatné porušenie ZMLUVY.

# 

# OCHRANA DÔVERNÝCH INFORMÁCIÍ

1. ZMLUVNÉ STRANY sú si vedomé toho, že v rámci plnenia tejto ZMLUVY môžu oni alebo ich zamestnanci či zmluvní partneri, získať vedomou činnosťou druhej ZMLUVNEJ STRANY alebo jej opomenutím prístup k dôverným informáciám tejto druhej ZMLUVNEJ STRANY.
2. Za účelom ochrany dôverných informácií, ktoré budú medzi ZMLUVNÝMI STRANAMI v rámci plnenia predmetu tejto ZMLUVY poskytnuté a/alebo sprístupnené, ZMLUVNÉ STRANY sa zaväzujú uzavrieť Dohodu o zachovaní mlčanlivosti, a to podľa vzoru uvedeného v Prílohe č. 5 tejto ZMLUVY.

# UPLATŇOVANÉ PRÁVO A RIEŠENIE SPOROV

1. Táto Zmluva ako aj práva a povinnosti z nej vyplývajúce, vrátane posudzovania jej platnosti ako aj následkov jej prípadnej neplatnosti, sa riadia a budú vykladané na základe a v súlade s právnym poriadkom SR, pričom sa nebudú aplikovať kolízne normy obsiahnuté v právnom poriadku SR a/alebo v dvojstranných alebo viacstranných medzinárodných zmluvách a/alebo dohodách.
2. ZMLUVNÉ STRANY sa dohodli, že všetky spory vyplývajúce z tejto Zmluvy alebo v súvislosti s ňou budú riešené vzájomnou dohodou ZMLUVNÝCH STRÁN. V prípade, že nedôjde k dohode, budú spory s konečnou platnosťou rozhodované súdom, vecne a miestne príslušným podľa procesných predpisov platných v SR.

# ZÁVEREČNÉ USTANOVENIA

1. Neúčinné nariadenia
   1. V prípade, ak sa akékoľvek ustanovenie tejto Zmluvy stane v akomkoľvek ohľade neplatným, nezákonným alebo nevymáhateľným, nebude tým žiadnym spôsobom dotknutá, alebo porušená platnosť, zákonnosť alebo vymáhateľnosť ostatných ustanovení tejto Zmluvy.
   2. V prípade, ak sa akékoľvek ustanovenia tejto Zmluvy stanú neplatnými (napríklad z dôvodu zmeny všeobecne záväzných právnych predpisov), zaväzujú sa Zmluvné strany neplatné časti tejto Zmluvy nahradiť novými ustanoveniami, ktoré budú v súlade s platnými všeobecne záväznými právnymi predpismi, a ktoré budú svojim obsahom najbližšie účelu, ktorý ZMLUVNÉ STRANY touto Zmluvou sledovali.
2. Písomná forma a jazyk
   1. Táto Zmluva je vyhotovená v písomnej forme v 4 vyhotoveniach v slovenskom jazyku, pričom každá ZMLUVNÁ STRANA obdrží po 2 vyhotovenia.
   2. ZMLUVNÉ STRANY sa dohodli, že komunikačným jazykom pre účely plnenia ZMLUVY je slovenský alebo český jazyk.
   3. Meniť alebo dopĺňať túto Zmluvu je možné len v písomnej forme po vzájomnej dohode oboch ZMLUVNÝCH STRÁN.
   4. Pokiaľ nie je v tejto ZMLUVE uvedené inak, túto ZMLUVU je možné meniť alebo dopĺňať len písomne po vzájomnej dohode oboch ZMLUVNÝCH STRÁN, a to vo forme dodatkov k tejto Zmluve. Dodatky k tejto Zmluve musia byť očíslované a musia byť riadne podpísané osobami oprávnenými konať v mene ZMLUVNÝCH STRÁN. Uzavretie dodatku k tejto Zmluve prostredníctvom prostriedkov elektronickej komunikácie je vylúčené.
3. Poradie dôležitosti dokumentov
   1. ZMLUVNÉ STRANY sa dohodli, že ak vzniknú akékoľvek pochybnosti ohľadne súladu medzi textom ZMLUVY a prílohami ZMLUVY alebo akýmikoľvek dokumentmi, na ktoré sa táto ZMLUVA odvoláva, budú ZMLUVNÉ STRANY pri výklade ZMLUVY, ako aj práv a povinností z nej vyplývajúcich, prihliadať na dôležitosť jednotlivých dokumentov podľa nasledovného poradia:

1. základný text ZMLUVY (t.j. bez príloh); 2. TECHNICKÁ ŠPECIFIKÁCIA; 3. INTERNÉ PREDPISY (Príloha č. 3 ZMLUVY); 4. ostatné prílohy ZMLUVY; 5. realizačná dokumentácia; 6. ostatné relevantné dokumenty.

1. Zverejnenie a reklama
   1. Články, filmy, fotografie alebo reklamné materiály, vrátane tlačových správ, v ktorých sú použité informácie alebo zobrazenia súvisiace s predmetom tejto Zmluvy, má ZHOTOVITEĽ právo vyhotovovať a zverejňovať iba vtedy, ak dal k takejto činnosti OBJEDNÁVATEĽ vopred písomný súhlas.
2. Oslobodenie OBJEDNÁVATEĽA od práv tretích strán
   1. ZHOTOVITEĽ zodpovedá za porušenie práv z priemyselného vlastníctva, práv z duševného vlastníctva alebo iných obdobných práv, ktoré patria tretím osobám, ak k porušeniu týchto práv došlo v dôsledku činnosti ZHOTOVITEĽA alebo v dôsledku použitia plnení poskytnutých ZHOTOVITEĽOM.
   2. ZHOTOVITEĽ je povinný oslobodiť OBJEDNÁVATEĽA od všetkých nárokov z údajných alebo skutočných porušení práv z priemyselného vlastníctva, práv z duševného vlastníctva alebo iných obdobných práv, ak k nim došlo v súvislosti s touto ZMLUVOU alebo v súvislosti s plneniami poskytnutými podľa tejto ZMLUVY.
3. Platnosť a účinnosť ZMLUVY

Táto Zmluva nadobúda platnosť a účinnosť dňom podpisu oboch ZMLUVNÝCH STRÁN.

1. Osobitné ustanovenia
   1. Bez ohľadu na iné ustanovenia ZMLUVY, ZHOTOVITEĽ berie na vedomie, že:
      1. Táto ZMLUVA bola uzavretá na základe postupu verejného obstarávania podľa ZÁKONA O VO;
      2. Akýkoľvek dodatok k tejto ZMLUVE, ako aj akákoľvek osobitná zmluva (objednávka), ktorej predmetom by mali byť akékoľvek zmeny v plnení ZMLUVY a/alebo dodatočné práce v zmysle tejto ZMLUVY, môže byť medzi ZMLUVNÝMI STRANAMI uzatvorené len za podmienky, že budú splnené príslušné podmienky stanovené ZÁKONOM O VO;
      3. OBJEDNÁVATEĽ je v zmysle ZÁKONA O VO povinný zverejniť túto ZMLUVU, ako aj ďalšie informácie týkajúce sa jej plnenia (napr. správu o uzavretí ZMLUVY, referenciu o plnení ZMLUVY, správu o plnení ZMLUVY po jej ukončení a pod.), spôsobom a v rozsahu podľa uvedeného zákona;
   2. ZHOTOVITEĽ sa zaväzuje poskytnúť OBJEDNÁVATEĽOVI na základe jeho písomnej žiadosti súčinnosť potrebnú pre splnenie povinností OBJEDNÁVATEĽA podľa ZÁKONA O VO, najmä poskytnúť OBJEDNÁVATEĽOVI úplné a pravdivé informácie a/alebo doklady vyžadované v zmysle ZÁKONA O VO.
   3. ZHOTOVITEĽ berie na vedomie, že počas trvania tejto ZMLUVY má povinnosť (i) byť zapísaný v RPVS v zmysle ZÁKONA O RPVS, a (ii) riadne a včas si plniť všetky povinnosti vyplývajúce zo ZÁKONA O RPVS. ZHOTOVITEĽ sa zaväzuje zabezpečiť splnenie povinnosti zápisu do RPVS aj všetkých u svojich SUBDODÁVATEĽOV, ak im táto povinnosť vznikne, a to ešte pred uzavretím príslušnej subdodávateľskej zmluvy, ako aj riadne a včasné plnenie všetkých ich povinností vyplývajúcich zo ZÁKONA O RPVS. Porušenie povinností podľa prvej alebo druhej vety tohto bodu 7.3 sa považuje za podstatné porušenie ZMLUVY ZHOTOVITEĽOM.
   4. Akúkoľvek zmenu údajov o ZHOTOVITEĽOVI a/alebo o SUBDODÁVATEĽOVI, najmä (ale nie výlučne) zmenu údajov, ktoré sú predmetom zápisu do RPVS , ako aj údajov, ktoré je ZHOTOVITEĽ povinný písomne oznámiť OBJEDNÁVATEĽOVI podľa článku IV ZMLUVY, je ZHOTOVITEĽ povinný bezodkladne oznámiť OBJEDNÁVATEĽOVI, najneskôr však v lehote stanovenej príslušným právnym predpisom pre oznámenie danej skutočnosti príslušnému orgánu verejnej správy, a ak taká lehota nie je právnym predpisom stanovená, tak najneskôr do 15 pracovných dní odkedy sa príslušná zmena stala účinnou. Porušenie povinnosti ZHOTOVITEĽA podľa tohto bodu je podstatným porušením ZMLUVY.
2. Financovanie PROJEKTU a kontrola
   1. ZHOTOVITEĽ berie na vedomie, že v prípade, ak na realizáciu PROJEKTU budú OBJEDNÁVATEĽOVI vyčlenené a poskytnuté prostriedky z verejných zdrojov, napr. Európskej únie, štátneho rozpočtu, medzinárodných inštitúcií a pod. (ďalej len „pomoc“), OBJEDNÁVATEĽ je v súvislosti s poskytnutím pomoci povinný umožniť vykonanie kontroly a auditu zo strany oprávnených osôb v zmysle príslušných právnych predpisov SR a právnych aktov Európskej únie, a to najmä kontroly dodržiavania podmienok, za ktorých bola pomoc poskytnutá, ako aj ostatných skutočností, ktoré by mohli mať vplyv na správnosť, hospodárnosť a účelnosť použitia poskytnutej pomoci (ďalej len „kontrola“). O prípadnom poskytnutí pomoci je OBJEDNÁVATEĽ povinný písomne informovať ZHOTOVITEĽA bez zbytočného odkladu.
   2. ZHOTOVITEĽ je v prípade, ak na realizáciu PROJEKTU bude OBJEDNÁVATEĽOVI poskytnutá pomoc, povinný kedykoľvek počas platnosti a účinnosti tejto ZMLUVY, ako aj po skončení jej účinnosti, poskytnúť všetku potrebnú súčinnosť na vykonanie kontroly zo strany oprávnených osôb v zmysle príslušných právnych predpisov SR a právnych aktov Európskej únie. ZHOTOVITEĽ je v rámci uvedenej povinnosti povinný najmä vytvoriť zamestnancom oprávnených osôb na výkon kontroly primerané podmienky na riadne a včasné vykonanie kontroly a poskytnúť im potrebnú súčinnosť a všetky vyžiadané informácie a listiny. ZHOTOVITEĽ je taktiež povinný zabezpečiť prítomnosť zodpovedných osôb a zdržať sa konania, ktoré by mohlo ohroziť začatie a riadny priebeh výkonu kontroly.
   3. ZHOTOVITEĽ je povinný zabezpečiť splnenie povinnosti podľa tohto Článku v rovnakom rozsahu aj u svojich SUBDODÁVATEĽOV.
   4. Bez ohľadu na iné ustanovenia ZMLUVY, ZHOTOVITEĽ zodpovedá bez obmedzenia za akúkoľvek škodu alebo ujmu, ktorá vznikne OBJEDNÁVATEĽOVI v dôsledku porušenia povinnosti ZHOTOVITEĽA vyplývajúcej z tohto bodu 8.
   5. Bez ohľadu na iné ustanovenia ZMLUVY, ak OBJEDNÁVATEĽOVI nebudú na realizáciu PROJEKTU poskytnuté prostriedky z verejných zdrojov podľa bodu 8.1 tohto Článku ZMLUVY z akéhokoľvek dôvodu, za ktorý zodpovedá ZHOTOVITEĽ (napr. neskoré ukončenie realizácie PROJEKTU v dôsledku omeškania ZHOTOVITEĽA), je ZHOTOVITEĽ povinný nahradiť takto spôsobenú škodu OBJEDNÁVATEĽOVI v plnej výške, ak OBJEDNÁVATEĽ neodstúpi od ZMLUVY z dôvodu omeškania ZHOTOVITEĽA.

# OCHRANA ŽIVOTNÉHO PROSTREDIA, NAKLADANIE S ODPADMI, BOZP A PO

1. ZHOTOVITEĽ je pri plnení ZMLUVY na STAVENISKU povinný striktne dodržiavať INTERNÉ PREDPISY a ďalšie INTERNÉ PREDPISY OBJEDNÁVATEĽA v oblasti ochrany životného prostredia, nakladania s odpadmi, BOZP a PO, s ktorými bol alebo bude oboznámený, a riadne si plniť všetky tam uložené povinnosti.
2. Pri plnení ZMLUVY na STAVENISKU ZHOTOVITEĽ zodpovedá za ochranu životného prostredia a realizáciu preventívnych opatrení v rozsahu vyžadovanom platnými právnymi predpismi na prevenciu znečistenia životného prostredia.
3. V zmysle ZÁKONA O ODPADOCH je OBJEDNÁVATEĽ pôvodcom odpadov, ktoré vzniknú v súvislosti s plnením ZMLUVY na STAVENISKU. ZMLUVNÉ STRANY sa však dohodli, že Zhotoviteľ je povinný nakladať s odpadmi, ktoré vzniknú v súvislosti s plnením ZMLUVY, a je povinný tieto odpady zo STAVENISKA na vlastné náklady odstrániť spôsobmi, ktoré sú v súlade so ZÁKONOM O ODPADOCH.
4. ZHOTOVITEĽ je povinný zabezpečiť si na svoje náklady a zodpovednosť všetky riadne schválenia pre manipuláciu s nebezpečným odpadom. ZHOTOVITEĽ je povinný najmä (ale nie výlučne) viesť evidenciu odpadov, oznamovať údaje z evidencie príslušným orgánom verejnej správy, triediť odpad podľa druhov, zabezpečiť jeho zhodnotenie, a ak to nie je možné, zabezpečiť jeho zneškodnenie u oprávnenej organizácie na vlastné náklady a na základe vlastných povolení resp. oprávnení.
5. ZHOTOVITEĽ zodpovedá za bezpečnosť na STAVENISKU a implementáciu náležitých opatrení na zaistenie bezpečnosti v rámci STAVENISKA a za týmto účelom je povinný na svoje náklady zabezpečiť, aby STAvenisko spĺňalo požiadavky platných právnych predpisov na zaistenie BOZP.
6. ZHOTOVITEĽ zodpovedá za koordináciu BOZP a PO na STAVENISKU a taktiež za prípravu PLÁNU BOZP pre STAVENISKO v súlade s platnými právnymi predpismi.
7. ZHOTOVITEĽ je povinný na svoje náklady zabezpečiť aj požiarnu asistenčnú hliadku v zmysle platných právnych predpisov a INTERNÝCH PREDPISOV pre účely plnenia ZMLUVY na STAVENISKU, ak je to potrebné v zmysle platných právnych predpisov alebo INTERNÝCH PREDPISOV.
8. ZHOTOVITEĽ zodpovedá za bezpečnosť osôb konajúcich v jeho mene v súvislosti s plnením tejto ZMLUVY na STAVENISKU. ZHOTOVITEĽ preto zodpovedá za prípravu a vykonávanie opatrení na zaistenie BOZP a PO, koordináciu činností a informovanosť osôb konajúcich v jeho mene, ako aj v mene OBJEDNÁVATEĽA v rámci plnenia ZMLUVY, keď v súvislosti s jej plnením môže dôjsť k ohrozeniu ich oprávnených záujmov alebo oprávnených záujmov OBJEDNÁVATEĽA. ZHOTOVITEĽ je povinný zaistiť bezpečnosť a ochranu zdravia tých osôb, na ktoré môžu mať vplyv jeho aktivity v súvislosti s plnením ZMLUVY.
9. ZHOTOVITEĽ je povinný starať sa o bezpečnosť a ochranu zdravia všetkých osôb, ktoré sa nachádzajú s jeho vedomím v priestore, v ktorom môže byť ohrozená ich bezpečnosť a/alebo zdravie v dôsledku činnosti ZHOTOVITEĽA podľa tejto Zmluvy.
10. ZHOTOVITEĽ preberá plnú zodpovednosť za úrazy osôb, ktoré konajú v jeho mene na STAVENISKU, ako aj za ich registráciu, evidenciu a hlásenie. ZHOTOVITEĽ má oznamovaciu povinnosť voči Objednávateľovi pri vzniku každého úrazu podľa tohto bodu, ktorý  sa stal na STAVENISKU.
11. Akékoľvek porušenie povinností ZHOTOVITEĽA podľa tejto ZMLUVY pri ochrane životného prostredia, nakladaní s odpadmi alebo v oblasti zaistenia BOZP alebo PO sa považuje za podstatné porušenie ZMLUVY ZHOTOVITEĽOM.
12. Pre vylúčenie pochybností, Zhotoviteľ je v zmysle platných právnych predpisov na ochranu životného prostredia, bez ohľadu na čokoľvek iné uvedené v ZMLUVE, zodpovedný za znečistenie a poškodenie životného prostredia, ku ktorému došlo jeho zavinením. Zhotoviteľ sa v tejto súvislosti považuje za pôvodcu a je povinný odstrániť následky takého znečistenia a poškodenia a nahradiť spôsobené škody, pričom je povinný znášať všetky náklady s tým spojené. Zároveň ZHOTOVITEĽ je povinný znášať všetky sankcie s tým spojené.
13. Pre vylúčenie pochybností, za škody, ktoré vzniknú OBJEDNÁVATEĽOVI nevykonaním alebo nedostatočným vykonaním akýchkoľvek opatrení na zaistenie BOZP a PO ZHOTOVITEĽOM, na vykonanie ktorých je ZHOTOVITEĽ povinný podľa ZMLUVY a/alebo platných právnych predpisov, alebo nedostatočnou koordináciou a informovanosťou v súvislosti s plnením predmetu ZMLUVY, zodpovedá v plnej výške ZHOTOVITEĽ, a to bez ohľadu na čokoľvek iné uvedené v ZMLUVE.

# PRÍLOHY ZMLUVY

ZMLUVNÉ STRANY prehlasujú, že podpisom tejto ZMLUVY prevzali aj nasledovné prílohy, ktoré sú neoddeliteľnou súčasťou tejto ZMLUVY:

|  |  |
| --- | --- |
| Príloha č. 1: | Technická špecifikácia; |
| Príloha č. 2: | Špecifikácia ZMLUVNEJ CENY; |
| Príloha č. 3: | INTERNÉ PREDPISY (Povinnosť dodávateľov a partnerov v ochrannom pásme prepravnej siete, v objektoch a na technologických zariadeniach spol. eustream a.s. v oblasti BOZP a enviromentu); |
| Príloha č. 4: | Zmluva o pripojení externých subjektov; |
| Príloha č. 5: | Dohoda o zachovaní mlčanlivosti (vzor); |
| Príloha č. 6: | Bezpečnostné politiky a opatrenia na zabezpečenie kybernetickej bezpečnosti; |
| Príloha č. 7: | Hlásenie kybernetických bezpečnostných incidentov; |
| Príloha č. 8: | Zoznam osôb s prístupom k údajom a informáciám; |
| Príloha č. 9: | Zoznam SUBDODÁVATEĽOV; |

|  |  |
| --- | --- |
| OBJEDNÁVATEĽ: | ZHOTOVITEĽ: |
| V Bratislave, dňa..................... | V ......................................, dňa..................... |
| .................................................... | ..................................................... |
|  |  |
| .................................................... | .................................................... |
|  |  |